பொருட்களின் விலை உயர்வு பிரச்சனை என்பதை அன்வார் ஒப்புக்கொண்டார்

கோலாலபூர், செப் 29 – பொருட்களின் விலை உயர்வு பிரச்னை என்பதை பிரதமர் டத்தோஸ்ரீ அன்வார் இப்ராஹிம் ஒப்புக்கொண்டார். வாழ்க்கைச் செலவு குறித்த அதிகரித்து வரும் கவலைகளுக்கு மத்தியில் மக்களுக்கு உதவ அரசாங்கம் தயாராக இருப்பதாக அவர் கூறினார். அதிகரித்து வரும் பொருட்களின் விலைகள் மற்றும் அவை மக்களை எவ்வாறு பாதிக்கின்றன என்பது குறித்து அவசர கவலை இருப்பதை ஒற்றுமை அரசு ஒப்புக்கொள்கிறது என்று அவர் தெரிவித்தார். துணைப் பிரதமர் அகமட் ஸாஹிட் ஹமிடி தலைமையிலான தேசிய நடவடிக்கை மன்றம் இது குறித்து சிறப்பு கூட்டத்தை நடத்தும் என்றும் அன்வார் கூறினார்.

வெளிநாடுகள் விதித்த அரிசி ஏற்றுமதி கட்டுப்பாடுகள் மற்றும் ஏற்றுமதி வரிகளின் அதிகரிப்பு போன்ற அம்சங்களினால் நாடு ஏற்கனவே பெரும் சமூக கவலையை உணர்கிறது என்று இன்று யாத்திரிக நிதி நிர்வாகத்தின் 60 வது ஆண்டு விழாவைத் தொடக்கிவைத்த பின்னர் செய்தியாளர்களிடம் பேசியபோது அன்வார் தெரிவித்தார். பொருட்களின் விலையேற்றத்தால் ஏற்படும் பாதிப்புகளை ஈடுகட்ட மக்களுக்கு உதவிகளை வழங்கத் தயாராக இருப்பதாக நிதியமைச்சருமான அன்வார் கூறினார். இந்த விவகாரத்தில் கவனம் செலுத்துமாறு சபா மற்றும் சரவா விவகார அமைச்சர் அர்மிசன் அலி மற்றும் உள்நாட்டு வர்த்தகம் மற்றும் வாழ்க்கைச் செலவின துணையமைச்சர் புஜியா சல்லெஹ் ஆகியோரை தாம் கேட்டுக்கொண்டதாகவும் அன்வார் விவரித்தார்.

 Tags
admits rise in prices of goods a problem

anwar


பேரரசர் தம்பதியரின்  தந்தையர் தின வாழ்த்து

கோலாலம்பூர், ஜூன் 18 – மாட்சிமை தங்கிய பேரரசர் Al Sultan Abdullah மற்றும் பேரரசியார் Tunku Azizah Aminah அனைத்து தந்தையர்களுக்கும் தங்களது தந்தையர் தின வாழ்த்துக்களை தெரிவித்துக் கொண்டனர். தந்தையர்களுக்கு எங்களுக்கு நன்றி என பேரரசர் தம்பதியர் தங்களது புகைப்படத்துடன் கொண்ட போஸ்டரை இஸ்தானா நெகாரா முகநூலில் பதிவிட்டுள்ளனர். குடும்பத்தின் பாதுகாவலராக திகழும் தந்தையர்களின் தியாகம் மற்றும் அவர்களது பங்கேற்பை மதிப்பளிக்கும் வகையில் ஜூன் மாதத்தின் மூன்றவாது வார ஞாயிற்றுக்கிழமையில் தந்தையர் தினம் கொண்டாடப்படுகிறது.

 Tags
agong

Al Sultan Abdullah

fathersday wishes

Tunku Azizah Aminah


சிலாங்கூரில் 68 விழுக்காட்டு மலாய் வாக்காளர்கள் ; அன்வார், ஒற்றுமை அரசாங்கத்தின் செயல்பாடுகள் மீது மனநிறைவு

கோலாலம்பூர், ஜூலை 14 – சிலாங்கூரில் Endeavour-MGS மேற்கொண்ட ஆய்வின் வாயிலாக, பிரதமர் டத்தோ ஸ்ரீ அன்வார் இப்ராஹிம் மீது 68 விழுக்காட்டு மலாய் வாக்காளர்கள் மனநிறைவு கொண்டுள்ளது தெரிய வந்துள்ளது.

எனினும், ஜூன் 12-ஆம் தேதி தொடங்கி 18-ஆம் தேதி வரையில் மேற்கொள்ளப்பட்ட அந்த ஆய்வில், 30 விழுக்காட்டு மலாய் வாக்காளர்கள் அதிருப்தி கொண்டுள்ளதோடு, ஒரு விழுக்காட்டினர் கருத்து எதையும் தெரிவிக்கவில்லை.

இதனிடையே, 68 விழுக்காட்டினர், ஒற்றுமை அரசாங்கத்தின் செயல்பாடுகள் மீது மனநிறைவு கொண்டுள்ள வேளை ; 31 விழுக்காட்டினர் அதிருப்தி தெரிவித்துள்ளதும் அந்த ஆய்வின் மூலம் தெரிய வந்துள்ளது.

சிலாங்கூரில், வாக்காளர்களாக பதிவுப் பெற்ற 19 ஆயிரத்து பத்தாயிரத்து 841 மலாய் வாக்காளர்களில், ஆயிரத்து 68 பேர் அந்த ஆய்வுக்கு உட்படுத்தப்பட்டனர்.

அதோடு, சிலாங்கூரிலுள்ள, 56 சட்டமன்ற தொகுதிகளில் அந்த ஆய்வு மேற்கொள்ளப்பட்டது.

அந்த ஆய்வில், மிக அதிகமாக 42 விழுக்காட்டினர் பாக்காதான் ஹரப்பானை தேர்வுச் செய்துள்ள வேளை ; 33 விழுக்காட்டினர் பெரிகாத்தான் நேஷனலையும், 15 விழுக்காட்டினர் தேசிய முன்னணியையும், ஒரு விழுக்காட்டினர் மூடாவையும் தேர்வுச் செய்துள்ளனர்.

 Tags
anwar

Kajian Pengundi Melayu Selangor: 68% puas hati prestasi

Kerajaan Perpaduan


அனைத்து B40 பிரிவினருக்கும் லைசென்ஸ் இலவசமாக தரப்படாது

கோலாலம்பூர், மார் 4 – B2 மோட்டார் சைக்கிளுக்கான லைசென்ஸ், டெக்சி , e- hailing ஆகியவற்றுக்கான லைசென்ஸ் எடுக்கவிருக்கும் அனைத்து B40 பிரிவினருக்கும் , அரசாங்கத்தால் இலவசமாக லைசென்சை வழங்க இயலாது.

அந்த பிரிவைச் சேர்ந்த உண்மையிலே சிரமப் படுவோருக்கு மட்டுமே , லைசென்சுக்கான கட்டணத்தை அரசாங்கம் ஏற்றுக் கொள்ளுமென போக்குவரத்து அமைச்சர் அந்தோணி லோக் தெரிவித்தார்.

இதனிடையே, அதற்கான வழிமுறையும் நிபந்தனைகளும் விரைவில் அறிவிக்கப்படுமென அவர் குறிப்பிட்டார்.

 Tags
free License

get a

Not all B40s


சிக்கில், சட்டவிரோதமாக வேட்டையாடும் கும்பலின் நடவடிக்கைகள் முறியடிக்கப்பட்டன

அலோர் ஸ்டார், ஆகஸ்ட்டு 21 – சிக், உலு மூடா பாதுகாக்கபட்ட வனப்பகுதியில், சட்டவிரோத வேட்டை நடவடிக்கைகளில் ஈடுபடு வந்த கும்பல் ஒன்றில் நடவடிக்கைகள் முறியடிக்கப்பட்டன.

கடந்த வெள்ளிக்கிழமை மேற்கொள்ளப்பட்ட சோதனையின் வாயிலாக, அக்கும்பலைச் சேர்ந்த முக்கிய நபர் ஒருவன் உட்பட அறுவர் கைதுச் செய்யப்பட்டனர்.

அதே சமயம், சோதனை போது, ஒரு லட்சத்து மூவாயிரத்து 350 ரிங்கிட் மதிப்புடைய, உறைய வைக்கப்பட்ட, பல்வேறு அரிய வகை விலங்குகளின் உடல் பாகங்களும் பறிமுதல் செய்யப்பட்டதை, கெடா மாநில PERHILITAN – வனவிலங்கு மற்றும் தேசிய பூங்கா பாதுகாப்பு துறை இயக்குனர் ஜமாலுல் நாசிர் இப்ராஹிம் தெரிவித்தார்.

குறிப்பாக, வீடொன்றில் மேற்கொள்ளப்பட்ட சோதனையில், உறைய வைக்கப்பட்ட மான்கள் உட்பட பறவைகளின் உடல் பாகங்கள் கைப்பற்றப்பட்டுள்ளன.

 Tags
di Sik tumpa

Sindiket pemburuan haram


790 மில்லியன் ரிங்கிட் ஹெரோய்ன்  பிரிஸ்பெர்ன்னுக்கு  கடத்தப்பட்டது   தொடர்பில்   விசாரணை நடத்துவீர்  பிரதமர் உத்தரவு

சுங்கைப் பட்டாணி, ஏப் 15 – மலேசியாவிலிந்து ஆஸ்திரேலியாவின் Brisbane னுக்கு

790 மில்லியன் ரிங்கிட் மதிப்புள்ள ஹரோய்ன் கடத்திச் செல்லப்பட்டது குறித்து உடனடி விசாரணை நடத்தி ஒன்று அல்லது இரு வாரங்களுக்குள் தமக்கு அறிக்கை சமர்ப்பிக்குபடி புக்கிட் அமான் போலீசிற்கு பிரதமர் டத்தோஸ்ரீ அன்வார் இப்ராஹிம் உத்தரவிட்டுள்ளார். ஆஸ்திரேலியா வரலாற்றில் இரண்டாவது முறையாக மிகப் பெரிய அளவில் மீட்கப்பட்ட போதைப் பொருள் இதுவாகும். இது உண்மையானால், அந்த போதைப் பொருள் போர்ட் கிள்ளான் துறைமுகத்திலிருந்து சென்றிருந்தால் அது தர்மசங்கடத்தை ஏற்படுத்துவதாக இருக்கும். நவீனமயமான சாதனங்கள் இருந்தும் அதிகாரிகளின் பார்வையிலிருந்து அந்த கடத்தல் நடவடிக்கை எப்படி நடந்திருக்க முடியும் . அந்த கடத்தல் நடவடிக்கயை ஆஸ்திரேலியா அதிகாரிகள் எப்படி கண்டுப்பிடித்தனர் போன்ற கேள்விகளையும் அலோஸ்டாரில் போலீசுடன் நடைபெற்ற நிகழ்ச்சியில் அன்வார் வினவினார்.

 Tags
heroin Shipment

PM orders urgent

probe into RM 790 mil

to Australia


பெரிக்காத்தான் நேசனல் அரசு செலவிட்ட  ரி.ம 92.5 பில்லியன்  தலைமை செயல்  அதிகாரி கைது

பெட்டாலிங் ஜெயா, ஜன 6 – அரசாங்கத் திட்டங்களை விநியோகிப்பதில் இடைத்தரகராக செயல்பட்டதாக கூறப்படும் தனியார் நிறுவனத்தின் தலைமை செயல் அதிகாரி ஒருவரை Macc எனப்படும் மலேசிய ஊழல் தடுப்பு ஆணையம் கைது செய்துள்ளது. இதற்கு முந்தைய பெரிக்காத்தான் நேசனல் அரசாங்கம் தலைமையிலான 92.5 பில்லியன் ரிங்கிட் மதிப்புடைய ஊக்குவிப்பு திட்டங்களில் முறைகேட்டில் ஈடுபட்டதாக கூறப்படுவது தொடர்பில் விசாரணைக்காக அந்த அதிகாரி கைது செய்யப்பட்டுள்ளதாக Macc-க்கு நெருக்கமான தகவல்கள் தெரிவித்துள்ளன. அந்த நபர் கைது செய்யப்பட்டுள்ளதை MACC-யின் தலைமை ஆணையர் Azam Baki உறுதிப்படுத்தினார். ஊக்குவிப்பு திட்டங்களை நேரடி பேச்சுக்களின் முலம் 50 மில்லியன் ரிங்கிட் முதல் 500 மில்லியன் ரிங்கிட் மதிப்புடைய திட்டங்களை பெறுவதற்கு நிறுவனங்களுக்கு உதவியது தொடர்பில் குறைந்தது ஐந்து தனிப்பட்ட நபர்களிடம் விசாரணை நடத்தப்பட்டு வருவதாக Macc-க்கு அணுக்கமான தகவல்கள் மூலம் தெரியவருகிறது.

 Tags
arrests

CEO

Govt

macc

over

PN

RM92.5bil

spent


DLP திட்டத்திற்கு  விரைந்து  தீர்வு காண்பீர்  – கல்வி  அமைச்சுக்கு வலியுறுத்து

ஜோகூர் பாரு, ஏப் 3 – கணிதம் மற்றும் அறிவியல் பாடங்களை ஆங்கிலத்தில் போதிக்கும் DLP திட்டத்தின் அமலாக்கம் சீராக இருப்பதை உறுதிப்படுத்துவதற்கு கல்வி அமைச்சு ஆக்கப்பூர்வமான நடவடிக்கை எடுக்க வேண்டுமென பெற்றோர்கள் மற்றும் கல்வியளாளர்களைக் கொண்ட குழுவினர் கோரிக்கை விடுத்துள்ளனர். இந்த விவகாரத்திற்கு கல்வி அமைச்சு தார்மீக பொறுப்பேற்க வேண்டும் என்பதோடு நெருக்கடியை தீர்ப்பதற்கு உடனடி நடவடிக்கை எடுக்க வேண்டும் என கல்விக்கான பெற்றோர் நடவடிக்கை குழுவின் தலைவர் Datin Noor Azimah Abdul Rahim கேட்டுக்கொண்டார்.

இடைநிலைப் பள்ளிகளில் கணிதம் மற்றும் அறிவியல் பாடங்களை போதித்துக் கொடுப்பதற்கு போதுமான ஆசிரியர்கள் இல்லையென்பதால் முதல் வகுப்பில் குறிப்பிடத்தக்க எண்ணிக்கையிலான மாணவர்கள் மட்டுமே அந்த பாடங்களை ஆங்கிலத்தில் பயில்வதற்கு வாய்பு வழங்கப்படுவதாக கல்வி அமைச்சு காரணத்தை கூறக்கூடாது என Noor Azimah வலியுறுத்தினார்.

 Tags
account

held to

ministry

must be

say groups


அடை மழை ; ‘நீர்வீழ்ச்சியாக’ மாறிய நாட்டின் உயரமான கினபாலு சிகரம்

லபான் ராதா, செப்டம்பர் 23 – அடை மழைக் காரணமாக, நாட்டின் உயரமான கினபாலு சிகரம் “நீழ்வீச்சியாக” மாறி நீர் பெருக்கெடுத்து ஓடியது.

சுற்றுப் பயணிகள் அதனை கண்டு ஆச்சரியத்தில் ஆழ்ந்தனர்.

சம்பவத்தின் போது, கினபாலு மலையேறும் நடவடிக்கைக்குப் பொறுப்பேற்றிருந்த மலையேறி ஒருவர் அதனை காணொளியாகப் பதிவுச் செய்து வெளியிட்டுள்ளார்.

மழைக் காலத்தில், கினபாலு மலையில், நீர்வீழ்ச்சியைப் போல நீர் பெருக்கெடுத்து ஓடுவது வழக்கம் தான் என கூறப்படுகிறது.

 Tags
bertukar

Gunung Kinabalu

Hujan lebat

jadi

kawasan air terjun


இறக்குமதி செய்யப்பட்ட வெள்ளை  அரிசி விலை உயர்கிறது

கோலாலம்பூர், செப் 3 – இறக்குமதி செய்யப்பட்ட வெள்ளை அரிசிக்காக மலேசியர்கள் இனி ஒரு மாதத்திற்கு கூடுதலாக 21 ரிங்கிட் செலவிட வேண்டியிருக்கும். கடந்த வாரம் வெள்ளிக்கிழமையிலிருந்து ஒரு மெட்ரிட் டன் இறக்குமதி செய்யப்பட்ட வெள்ளை அரிசி 36 விழுக்காடு அதிகரித்து 2,350 ரிங்கிட்டிலிருந்து 3,200 ரிங்கிட்டாக உயர்ந்துள்ளது என Bernas எனப்படும் Padi Beras Nasional Berhad தெரிவித்திருக்கிறது.

இதன்வழி பையில் இருக்கும் 10 கிலோ அரிசி விலை ஏழு ரிங்கிட் உயர்ந்திருப்பதாக பூமிபுத்ரா சில்லறை வர்த்தகர்கள் சங்கத்தின் தலைவர் டத்தோ Ameer Ali Mydin தெரிவித்தார். ஒரு குடும்பத்தில் ஐவர் உறுப்பினராக இருப்பதன் அடிப்படையில் அவர் இந்த கணக்கை தெரிவித்துள்ளார். அவர்கள் தினந்தோறும் இரண்டு முறைய சோறு உட்கொள்கின்றனர். இதன்வழி நாள் ஒன்றுக்கு அவர்கள் 10 பிளேட் சோறு சாப்பிடுவதை தமது அனுமானம் இருப்பதாக Ameer Ali சுட்டிக்காட்டினார்.

ஒரு கிலோ அரிசியின் மூலம் 10 பிளேட் சோறு கிடைக்கும். இதன்வழி தினசரி 70 காசு என்றால் மாதந்தோறும் மக்கள் 21 ரிங்கிட் கூடுதலாக செலவிட வேண்டியுள்ளதாக அவர் கூறினார். 2,500 ரிங்கிட்டுக்கும் குறைந்த சம்பளத்தை பெறும் பி 40 எனப்படும் வருவாய் குறைந்த தரப்பினரின் சிரமத்தை குறைப்பதற்கான நடவடிக்கையில் அரசாங்கம் கூடுதல் செயல் நடவடிக்கையை மேற்கொள்ள வேண்டுமென Ameer Ali கேட்டுக்கொண்டார்.

 Tags
imported

to cost more

white rice


முகநூலில் அதிகரித்திருக்கும் மோசடி நடவடிக்கைகள் ; மேத்தாவுக்கு எதிராக சட்ட நடவடிக்கை எடுக்கப்போவதாக தாய்லாந்து மருட்டல்

பேங்கோக், ஆகஸ்ட்டு 22 – முகநூல் சமூக ஊடகத்தில் பரவலாக காணப்படும் மோசடி நடவடிக்கைகளுக்கு எதிராக, மேத்தா (Meta) உடனடியாக நடவடிக்கை எடுக்க வேண்டும்.

இல்லையென்றால், தென்கிழக்காசியாவின் இரண்டாவது பெரிய பொருளாதார நாடாக திகழும் தாய்லாந்தில், முகநூல் சமூக ஊடகத்திற்கு முழுமையாக தடை விதிக்க வேண்டுமென கோரி, நீதிமன்றத்தில் வழக்கு தொடுக்கப்படுமென, அந்நாட்டு இலக்கவியல் பொருளாதார மற்றும் சமூகவியல் அமைச்சர் எச்சரிக்கை விடுத்துள்ளார்.

தாய்லாந்தில் முகநூல் மோசடி நடவடிக்கைகளால் இதுவரை இரண்டு லட்சத்துக்கு அதிகமானோர் பாதிக்கபட்டுள்ளனர்.

முகநூலில் மோசடி விளம்பரங்கள் அல்லது பதிவுகளை அடையாளம் கண்டு, அவற்றை உடனடியாக அகற்றுமாறு, தாய்லாந்து அரசாங்கம் பல முறை மேத்தாவிடம் கோரிக்கைகளை முன் வைத்துவிட்டது.

எனினும், அந்த பிரச்சனைக்கு தீர்வு பிறந்த பாடில்லை. அதனால் நீதிமன்ற நடவடிக்கை மட்டும்தான் இனி அதற்கு ஒரே தீர்வென அந்நாட்டு இலக்கவியல் அமைச்சு தெரிவித்தது.

மேத்தாவுக்கு எதிராக நீதிமன்றத்தில் வழக்கு தொடுக்க ஏதுவாக, போதுமான ஆதாரங்கள் திரட்டப்பட்டு வருவதாகவும் கூறப்படுகிறது.

இந்நிலையில், அது குறித்து மேத்தா இன்னும் எந்த ஒரு கருத்தையும் வெளியிடவில்லை.

 Tags
Facebook with legal action

over alleged scams

Thailand threatens


காஜாங் கல்வி சமூக நல ஆய்வு அறவாரியத்தின் நிதி திரட்டும் நிகழ்ச்சி

பெட்டாலிங் ஜெயா, அக் 19- EWRF எனப்படும் மலேசியா – கல்வி சமூக நல ஆய்வு அறவாரியம் (EWRF) காஜாங் அமைப்பு அண்மையில் பெட்டாலிங் ஜெயாவில் சிவிக் மண்டபத்தில் நிதி திரட்டும் நிகழ்வை ஏற்பாடு செய்தது. ஒரு பன்முக கலாச்சார நிகழ்வான இதில் 280 நன்கொடையாளர்கள் மற்றும் விருந்தினர்கள் சவால் மிக்க இந்திய மாணவர்கள் நலனுக்காக EWRF க்கு ஆதரவளிக்கும் பொருட்டு இந்த நிகழ்வில் கலந்து கொண்டு சிறப்பித்தனர். முக்கிய நிகழ்வாக நாடகம், கலாச்சார நடனம் மற்றும் பாடல்கள் என பல்வேறு நிழ்ச்சிகளுடன் மேடை களை கட்டியது.

மாணவர் உருமாற்றுத் திட்டம் மற்றும் இளையோருக்கான ஆங்கிலம் ( E4J ) என்ற எங்களது தற்போதைய திட்டங்களின் தொடர்ச்சியான வெற்றியை உறுதிசெய்து அது மேலும் தொடர அதற்கு போதுமான நிதி திரட்டுவதே இந்த நிகழ்விற்கான முக்கிய நோக்கம் என நிகழ்ச்சி ஏற்பாட்டாளர்கள் வெளியிட்ட அறிக்கையில் தெரிவித்தனர். இந்த மாணவர் உருமாற்றுத்திட்டம் 20 வாரம் வாரம் 3 மணி நேரம் என நடைபெறும் பயிற்சி வகுப்பாகும். E4J அல்லது இளையோருக்கான ஆங்கிலம் மாணவர்கள் ஆங்கிலத்தில் ஓரளவு தேர்ச்சி பெறவும் அவர்களுக்கு தன்னம்பிக்கையை வளர்ப்பதற்கு வடிவமைக்கப்பட்ட ஒரு திட்டமாகும்.

இந்த திட்டங்கள் வழி ஏறத்தாழ 100 மாணவர்களின் பயன் அடைந்துள்ளனர்.

இந்த முயற்சியானது கணிசமான நேர்மறை தாக்கத்தை மாணவர்களின் மத்தியில் உருவாக்கும் என்று காஜாங் EWRF பொறுப்பாளர் நம்பிக்கை தெரிவித்தனர்.  இந்த மாற்றங்கள் எங்கள் விருந்தினர்களையும் நன்கொடையாளர்களையும் ஊக்குவித்து அவர்களை மேலும் எங்களுக்கு தொடர்ந்து ஆதரவளிக்க ஒரு உந்துதலாக இருக்கும் என என்பதோடு நன்கொடை விரும்புவோர் 603-7498 7140 என்ற எண்களில் தொடர்புகொள்ளும்படி கேட்டுக்கெள்ளப்பட்டனர்.

 Tags
Education Social Welfare Research Foundation's

fund raising event

kajang


இழுவைக்  கப்பலில்  துவாரம் ;  எட்டு பேர்  மீட்பு

ஜோர்ஜ் டவுன், ஜன 31 – பினாங்கு மற்றும் கெடா கடல் எல்லைப் பகுதியில் கொள்களன்களை ஏற்றிச் சென்ற இழுவைக் கப்பலில் துவாரம் ஏற்பட்டதைத் தொடர்ந்து அக்கப்பலின் 8 ஊழியர்கள் மீட்கப்பட்டனர். தாய்லாந்தின் Kantang கிலிருந்து பினாங்கு துறைமுகத்திற்கு அக்கப்பல் சென்று கொண்டிருந்தபோது இச்சம்பவம் ஏற்பட்டது. அவசர அழைப்பு கிடைத்ததைத் தொடர்ந்து சம்பவம் நிகழ்ந்த இடத்திற்கு இழுவை படகு அனுப்பிவைக்கப்பட்டது. இச்சம்பவம் தொடர்பான காணொளி சமூக வலைத்தளங்களில் பதிவிடப்பட்டதைத் தொடர்ந்து பலர் தங்களது கருத்துக்களை பதிவேற்றம் செய்திருந்தனர்.

 Tags
Barge leaks

crew safe

Eight


பண்டார்   பொட்டானிக் சுகாதார கிளினிக்   தினந்தோறும் திறக்கப்படுகிறது – டாக்டர் ஷலிஹா

கோலாலம்பூர், மார்ச் 27 – கிள்ளான் Bandra Botanik சுகாதார கிளினிக் பொது விடுமுறை உட்பட தற்போது வாரத்தில் ஏழு நாட்களுக்கு செயல்பட்டு வருகிறது. கிள்ளான் Tengku Ampuan Rahimah மருத்துமவனையில் அவசர தீவிர சிகிக்சை பிரிவின் கூட்ட நெரிச்சலை சமாளிக்கும் முன்னோடி திட்டமாக இது அமைவதாக சுகாதார அமைச்சர் டாக்டர் Zaliha Mustafa தெரிவித்தார். கடந்த சகிக்கிழமை Tengku Ampuan Rahimah மருத்துவமனை மற்றும் Bandar Botanik Health clinic இணைப்பு முன்னோடித் திட்டம் தொடங்கப்பட்டதோடு மறுசீரமைப்புக்கான சிறப்பு பணிக்குழு இதற்கு ஒப்புக்கொண்டதாகவும் அவர் கூறினார். அந்த முன்னோடித் திட்டத்தில் அந்த சுகாதார கிளினிக் காலை 8 மணி முதல் இரவு 9.30 மணிவரை செயல்படும் நேரம் நீட்டிக்கப்பட்டிருப்தாக Zaliha தெரிவித்தார்.

 Tags
at HTAR

Bandar Botanik Health

Clinic open

every day

says Dr Zaliha

to ease

waiting time


ஹலால் அல்லாத உணவு கடைகளில் ‘Menu Rahmah’-வுக்கு பதில்  Menu Kasih Sayang

கோலாலம்பூர், பிப் 23 – முஸ்லீம் அல்லாதவர்களுக்கான தேவையைப் பூர்த்தி செய்ய, ஹலால் அல்லாத உணவு கடைகளிலும் Menu Rahmah திட்டத்தை விரிவுப்படுத்த அரசாங்கம் எண்ணியுள்ளது.

இவ்வேளையில், குறைந்த விலையில் உணவை விற்கும் அந்த Menu Rahmah திட்டம், ஹலால் அல்லாத உணவு கடைகளில் Menu Kasih Sayang என்றழைக்கப்படலாம் என , உள்நாட்டு வாணிப, வாழ்கை செலவீனம் மீதான அமைச்சர் Salahuddin Ayub தெரிவித்தார்.

சீன உணவக நடத்துநர் சங்கத்தினர் , வசதி குறைந்தவர்களுக்கு மலிவான விலையில் உணவை விற்கும் அரசாங்கத்தின் முயற்சிக்கு ஆதரவு தெரிவித்துள்ளனர். ஆனால் அவர்கள் Menu Rahmah – விற்குப் பதிலாக , Menu Kasih Sayang எனும் பெயரை பரிந்துரைத்திருப்பதாக அவர் கூறினார்.

 Tags
eateries

in non halal

instead of Menu Rahmah

Menu Kasih Sayang


இறக்குமதி இறால்களால் 40 விழுக்காடு வரை சரிந்த உள்நாட்டு இறால் விலை

பாசீர் கூடாங், ஜூலை 8 – வெளிநாட்டிலிருந்து இறக்குமதி செய்யப்படும் இறால்களால் நாட்டில் உற்பத்தி செய்யப்படும் இறால்களின் விலை 40 விழுக்காடு வரை சரிந்துள்ளதாக உள்நாட்டு இறால் உற்பத்தியாளர்கள் சங்கத்தினர் தெரிவித்துள்ளனர்.

நாட்டில் 3000 இறால் உற்பத்தி நிறுவனங்கள் செயல்படுகின்றன. விற்பனை விலையைவிட உற்பத்தி செலவு கூடியிருப்பதால் அனைத்து நிறுவனங்களும் பாதிக்கப்பட்டுள்ளன.

குறிப்பாக தாய்லாந்து மற்றும் இந்தோனேசியாவிலிருந்து இறக்குமதி செய்யப்படும் இறால்களால் எங்களின் இறால் விற்பனை பெரிதும் பாதிக்கப்பட்டுள்ளது. தேவையை விட கூடுதலான இறக்குமதி அவ்விரு நாடுகளில் இருந்து செய்யப்படுகிறது. இதற்கு முன்பு ஒரு கிலோ கிராம் இறாலின் விலை RM26-ஆக இருந்தது. தற்போது ஒரு கிலோ கிராம் RM15-ஆக குறைந்து விட்டது. ஒரு கிலோ இறாலின் தோராயமான உற்பத்தி செலவு 17 ரிங்கிட்டாக இருக்கும் பட்சத்தில் இது எப்படி எங்களுக்கு கட்டுப்படியாகும் என இறால் பண்ணையாளர்கள் வினவியுள்ளனர்

 Tags
by 40 per

cent as imports flood market

Prawn prices nosedive


செபு பசிபிக் ஏர்  விமானம்  கோத்தா கினபாலு   விமான நிலையத்தில் அவசரமாக  தரையிறங்கியது

கோத்தா கினபாலு, மார்ச் 23 – சூடானிலிருந்து 92 பயணிகளுடன் சிங்கப்பூர் திரும்பிக் கொண்டிருந்த Cebu Pacific Air விமானத்தின் இயந்திரத்தில் கோளாறு ஏற்பட்டதைத் தொடர்ந்து அவ்விமானம் கோத்தா கினபாலு அனைத்துலக விமான நிலையத்தில் அவசரமாக தரையிறங்கியது. நேற்றிவு 10 மணியளவில் அந்த விமானம் அவசரமாக தரையிறங்கியதாக அதிகாரிகள் தெரிவித்தனர்.

அந்த விமானம் தரையிறங்குவதற்கு முன்னதாகவே தீயணைப்பு மற்றும் மீட்பு சேவைப் பிரிவினர் விமான நிலையத்தில் முன்கூட்டியே விழிப்புடன் நிறுத்தப்பட்டிருந்தனர். அந்த விமானம் பாதுகாப்புடன் தரையிறங்கியங்கியவுடன் அதிலிருந்த அனைத்து பயணிகளும் வெளியேறினர்.

 Tags
Air plane

Cebu Pacific

emergency landing at KKIA

made an


பான கோப்பையில் ‘Babi’ என பெயர் எழுதுவதா?  காபி கடைக்கு எதிராக பவித்ரா வழக்கு

பெட்டாலிங் ஜெயா, மே 17 – தான் ஆர்டர் செய்த காபி பானத்தின் கோப்பையில்

“Babi” என பெயர் எழுதி தரப்பட்ட சம்பவத்தால் ஆத்திரமடைந்த பவித்ரா ராமச்சந்திரன் என்பவர் சம்பந்தப்பட்ட பிரபல காப்பி கடைக்கு எதிராக வழக்கு பதிவு செய்யவுள்ளார்.

“Babi” என எழுதப்பட்ட காபி கோப்பை ஒன்றின் புகைப்படத்தையும் அவர் தமது முகநூலில் பதிவிட்டுள்ளார்.

இச்சம்பவம் இணையத்தில் பலருக்கு அதிருப்தியை ஏற்படுத்தியிருக்கும் நிலையில், சிலர் “உங்களின் பெயர் சுருக்கமாக “Bavi” என அழைக்கப்படுவதால் இந்த தவறு ஏற்பட்டிருக்கலாம் என கூறியுள்ளனர்

இதற்கு பதிலளித்துள்ள பவித்ரா, ‘Babi” என யாரும் பெயர் வைத்துக் கொள்ள மாட்டார்கள் என்பது கூட சம்பந்தபட்ட பணியாளருக்கு தெரியாதா?

அதிலும் என் பெயர் “Bavi”. என் கணவர் தெளிவாக பெயரை எழுத்துக்கூட்டி கூறிய போதும், இந்த தவறு நிகழ்ந்திருப்பது ஏற்றுக் கொள்ள முடியாத ஒன்றென பவித்ரா குறிப்பிட்டுள்ளார்.

 Tags
'Babi' on a

against coffee shop

drinking cup

Pavitra case

Write the name


தனது 18 மாத குழந்தையை மூச்சுத் திணற வைத்து கொலை செய்த  பெண் கைது

செப்பாங், ஜன 19 – தனது 18 மாத குழந்தையை, தலையணையை வைத்து அழுத்தி கொலை செய்த 20 வயது பெண்ணையும் அவரது காதலனையும் போலீசார் கைது செய்தனர்.

தனியார் நிறுவனம் ஒன்றில் வேலை செய்து வரும் அந்த பெண், கடந்த ஈராண்டுகளாக வேலை செய்யாமல் இருக்கும் தனது கணவரிடமிருந்து விவாகரத்து பெறும் நிலையில் உள்ளார்.

சம்பவத்தன்று தனது குழந்தையை சைபெர்ஜெயா மருத்துவமனையில் சேர்த்த போது, அந்த பெண் தனது குழந்தை சோஃபா-விலிருந்து தவறி கீழே விழுந்து விட்டதாக கூறியிருந்ததாக, செப்பாங் மாவட்ட போலீஸ் தலைவர் Wan Kamarul Azran Wan Yusof தெரிவித்தார்.

ஆனால், பரிசோதனையில் அக்குழந்தையின் கண்களில் ரத்தக் கசிவு ஏற்பட்டிருந்ததால், அக்குழந்தை சித்ரவதை செய்யப்பட்டிருக்கலாமென மருத்துவர்கள் சந்தேகித்தனர். சிகிச்சை பலனளிக்காது அந்த குழந்தை 3 தினங்கள் கழித்து உயிரிழந்ததை அடுத்து , செபெர்ஜெயா மருத்துவமனை போலீசில் புகார் கொடுத்தது.

அதையடுத்து கைதான அந்த பெண், குடும்ப பிரச்சனையால் மிகவும் மன உளைச்சலில் இருந்த தாம் , தூக்கத்தில் இருந்த குழந்தையை தலையணையைக் கொண்டு முகத்தில் அழுத்தி கொலை செய்ததாக போலீசாரிடம் ஒப்புக் கொண்டார்.

அந்த பெண்ணுடன், 21 வயதான கல்லூரி மாணவரான அப்பெண்ணின் காதலனும் கைது செய்யப்பட்டார்.

 Tags
18-month-old toddler

20-year old woman

boyfriend arrested

for suffocating her


உணவக  ஊழியர்   Pak Cik என  அழைத்ததால் வாடிக்கையாளர் வெறித்தனமாக நடந்துகொண்டார்

சுபாங் ஜெயா, ஜூன் 6 – உணவ ஊழியர் ஒருவர் வாடிக்கையாளரை Baby என அழைக்காமல் Pak Chik என அழைத்தால் ஆத்திரமடைந்த அந்த வாடிக்கையாளர் வெறித்தனமாக செயல்பட்டதோடு உணவுப் பொட்டலத்தையும் சூடாக இருந்து பானத்தையும் தூக்கியெறிந்தார். தரையில் கொட்டிய உணவு மற்றும் பானம் அருகேயிருந்த நான்கு வயது சிறுமி மீது பட்டது. அதோடு அங்குள்ள நாற்காலிகளையும் அந்த நபர் தூக்கி வீசியதால் அந்த உணவகத்தில் இருந்த இதர வாடிக்கையாளர்கள் பெரும் அச்சத்திற்கு உள்ளாகினர். எனினும் இந்த சம்வத்தில் அந்த சிறுமி காயம் அடையவில்லை. Putra heights-விலுள்ள உணவகம் ஒன்றில் நிகழ்ந்த அந்த சம்பவம் குறித்த காணொளி சமூக வலைத்தளத்தில் வைரலானது. நேற்று அந்த சம்பவம் நடந்ததை சுபாங் ஜெயா OCPD துணை கமிஷனர் Wan Azlan Wan Mamat தெரிவித்தார். இது தொடர்பாக போலீஸ் புகாரை பெற்றுள்ளதாகவும் அவர் கூறினார்.

 Tags
after being called Pak Cik

amok in restaurant

Customer run

Says Cops


டெஸ்லா – மலேசியா தலைமையகம் ; பிரதமரும், எலோன் மஸ்க்கும் அதிகாரப்பூர்வமாக திறந்து வைப்பார்கள் என எதிர்பார்க்கப்படுகிறது

குவாலா திரங்கானு, ஆகஸ்ட்டு 10 – சைபர்ஜெயாவிலுள்ள, டெஸ்லா – மலேசியா தலைமையகத்தை, பிரதமருடம் இணைந்து டெஸ்லா (Tesla) மற்றும் ஸ்பேஸ் எக்ஸ் (SpaceX) நிறுவனத்தின் தலைமைச் செயல்முறை அதிகாரி எலோன் மஸ்க் (Elon Musk) அதிகாரப்பூர்வமாக திறந்து வைப்பார் என எதிர்பார்க்கப்படுகிறது.

அதற்காக, செப்டம்பர் அல்லது அக்டோபர் இறுதி வாக்கில், எலோன் மஸ்க் மலேசியாவிற்கு வருகை புரிவார் என கூறப்படுகிறது.

அதனை, ஹிலிரான் மக்கள் வீடமைப்புப் பகுதியில் ஏற்பாடு செய்யப்பட்டிருந்த தேர்தல் பரப்புரையில் உரையாற்றிய போது, பிரதமர் டத்தோ ஸ்ரீ அன்வார் இப்ராஹிம் அறிவித்தார்.

முன்னதாக, பிரதமருடன் இணைய சந்திப்பில் கலந்து கொண்ட போது, சைபர்ஜெயாவில் டெஸ்லா தலைமையகத்தை அமைக்கவும், மின்சார கார்களை தயாரிக்கும் முக்கிய மையமாக மலேசியாவை மாற்றவும் மாஸ்க் ஒப்புதல் வழங்கியிருந்தார்.

அதோடு, மஸ்க்கின் ஸ்பேஸெக்ஸ் (SpaceX) நிறுவனமும், ஸ்டாலிங்க் (Stalink) நிறுவனமும் மலேசியாவை சேவை தளமாக்கிக் கொள்வது குறித்தும் பரிந்துரைக்கப்பட்டுள்ளது. SpaceX நிறுவனத்திற்கு இடம் வழங்கிய முதல் உலக நாடாகவும் மலேசியா கருதப்படுகிறது.

 Tags
Elon Musk dijangka rasmi

ibu pejabat Tesla-Malaysia

PM


AFF கிண்ணம் ; சிங்கப்பூரை  வீழ்த்தி  அரையிறுதிக்கு  முன்னேறியது மலேசியா

புக்கிட் ஜாலில், ஜன 4 – சிங்கப்பூரை 4- 1 என்ற கோல் எண்ணிக்கையில் வீழ்த்தி, AFF கிண்ண அரையிறுதிக்கு முன்னேறியது மலேசிய அணி.

முன்னதாக , முற்பாதியை தனது ஆதிக்கத்தில் வைத்திருந்த மலேசிய அணி , முதல் கோலை ஆட்டத்தின் 35- வது நிமிடத்தில் Darren Lok மூலம் புகுத்தி அரங்கை அதிர வைத்தது .

பிற்பாதியில், ஆட்டத்தின் 51 – வது, 54-வது நிமிடத்தில் Stuart Wilkin, மலேசிய அணிக்கான கோல் எண்ணிக்கையை அதிகரிக்கச் செய்தார்.

இவ்வேளையில், ஆட்டம் முடிய ஐந்து நிமிடங்கள் எஞ்சியிருக்கும் போது சிங்கப்பூர் அதன் முதல் கோலை பெற்ற வேளை, மலேசியா 88-வது நிமிடத்தில் Sergio Aguera வாயிலாக நான்காவது கோலைப் பெற்று வெற்றியை உறுதிச் செய்தது.

இதனிடையே, மலேசியா அரையிறுதியில் , தாய்லாந்துடன் மோதவிருக்கின்றது.

 Tags
eats

singapore

The Malayan tiger


பாராங் கத்தி ஏந்தி 3 வீடுகளில் கைவரிசையைக் காட்டிய திருட்டுக் கும்பல்

சிரம்பான், பிப் 28 – சிரம்பானில் , முகமூடி அணிந்து பாராங்கத்தி ஏந்தி நான்கு ஆடவர்கள் வீடு புகுந்து திருடியுள்ளனர். அந்த திருட்டுக் கும்பல், கார்களையும், விலை உயர்ந்த பொருட்களையும் திருடிச் சென்றிருப்பதாக, சிரம்பான் மாவட்ட போலீஸ் தலைவர் Nanda Maarof தெரிவித்தார்.

அந்த திருட்டு சம்பவங்கள் தொடர்பில், Mambau, Rantau பகுதிகளில் வசிக்கும் மூவர் போலிசில் புகார் கொடுத்திருப்பதாக அவர் கூறினார்.

அந்த திருடர்கள் வேலிக் கம்பியில் ஏறி, பூட்டப்படாத வீட்டின் முன் கதவின் வழி புகுந்து , வீட்டிலிருப்பவர்களை பாராங் கத்தியைக் காட்டி பயமுறுத்தியிருப்பதாக Nanda Maarof தெரிவித்தார்.

அந்த சம்பவத்தை அடுத்து, மக்கள் எப்போதும் வீட்டின் கதவை பூட்டியிருப்பதோடு கவனமுடன் இருக்குமாறு அவர் அறிவுறுத்தினார்.

 Tags
Four men

masked robbers

three houses

with swords


ஆற்றில் கார் விழுந்தது மகனை  காப்பாற்றியபோது ஆடவர் மூழ்கினார்

கோலாலம்பூர். மார்ச் 27 – ஆற்றில் நகர்ந்து விழுந்த காரில் சிக்கிக்கொண்ட மகனை காப்பற்றும் முயற்சியில் ஈடுபட்ட ஆடவர் ஒருவர் மூழ்கி மாண்டதாக அஞ்சப்படுகிறது. 40 வயதுடைய அந்த ஆடவர் ஆற்றோரத்தில் மீன்பிடித்துக்கொண்டிருந்தபோது அவரது 5 வயது மகன் காருக்குள் விளையாடிக் கொண்டிருந்தான். அப்போது அந்த திடீரென ஸ்டார்ட் ஆனதோடு கார் நகர்ந்து ஆற்றில் விழுந்தது. இதைக்கண்டு அதிர்ச்சியடைந்த அந்த சிறுவனின் தந்தை உடனடியாக ஆற்றுக்குள் குதித்து காரின் கதவை திறந்து தனது மகனை காப்பாற்றினார். அந்த சமயத்தில் ஆற்றில் மீன் பிடித்துக்கொண்டிருந்த மற்றொரு நபரும் அவருக்கு உதவியதோடு அச்சிறுவனை தூக்கிக்கொண்டு கரையேறினார். எனினும் அந்த சிறுவனின் தந்தை ஆற்றில் காணாமல்போதனாக Penampang போலீஸ் தலைவர் Mohd Haris Ibrahim தெரிவித்தார்.

 Tags
entered the river

his child

is feared

The car

The man

to have drowned

trying to save


La Liga  கிண்ணத்தை  பார்சிலோனா வென்றது

மெட்ரிட், மே 15 – ஸ்பெய்ன் La Liga லீக் விருதை 2019ஆம் ஆண்டுக்குப் பின் முதல் முறையாக Barcelona வென்றது. பயிற்சியாளர் Xavi Harnandez தலைமையிலான Barcelona அணி நேற்று நடைபெற்ற ஆட்டத்தில் 4 -2 என்ற கோல் கணக்கில் EsPanyol அணியை வீழ்த்தி La Liga விருதை வாகைசூடியது. எனினும் இந்த வெற்றியை கொண்டாடும் பார்சிலோனா விளையாட்டாளர்களின் மகிழ்ச்சியை சீர்குலைக்கும் வகையில் ஆட்டத்தின் முடிவில் Espanyol குழுவின் சில ரசிகர்கள் திடலின் உள்ளே புகுந்து பார்சிலோனா ஆட்டக்காரர்களை விரட்டி அடித்தனர். இதனைத் தொடர்ந்து பார்சிலோனா ஆட்டக்காரர்கள் தங்களை பாதுகாத்துக்கொள்வதற்காக அங்குள்ள சுரங்கத்தில் புகுந்து கொண்டனர்.

 Tags
Barcelona won

the La Liga trophy


தோழனிடம் இருந்து நாரையைப் பிரித்த வனத்துறையினர்;  விபரீதத்தில் முடிந்த மனிதநேய செயல் !

லக்னோ, மார்ச் 27 – தன்னை விட்டுப் பிரியாத நாரையால் பிரச்சனைக்கு உள்ளாகியிருக்கின்றார், உத்தரப் பிரதேசம், அமேதி பகுதியைச் சேர்ந்த ஆரிப் கான் குர்ஜர் என்பவர்.

சுமார் ஒரு வருடத்திற்கு முன்னர் தனது தோட்டத்தில் அடிபட்டு கிடந்த நாரையை , வீட்டுக்கு எடுத்து சென்று அவர் சிகிச்சையளித்திருக்கின்றார்.

காயம் சரியானதும் அந்த நாரை பறந்து சென்றுவிடுமென நினைத்திருந்தார். ஆனால் அதற்கு மாறாக, அந்த நாரை ஆரிப் கான் எங்கு சென்றாலும் பின் தொடர்ந்து சென்றதோடு, அவரது குடும்பத்தாருடனும் அன்பாக பழகி வந்தது.

இதுதொடர்பான காணொளிகள் அண்மையில் சமூக வலைத்தளத்தில் அதிகம் பகிரப்பட்டு , ஆரிப் கான் – நாரை இடையிலான நட்பு குறித்து பெரிதும் பேசப்பட்டது.

இறுதியில் நாரையுடனான அந்த நட்பு, ஆரிப் கானுக்கு பிரச்சனையாகவும் வந்து முடிந்தது.

ஆரிப் கானிடமிருந்து அந்த நாரையை, உத்தரப் பிரதேச வனத்துறை அதிகாரிகள் எடுத்துச் சென்றதோடு, வனச் சட்டப்படி பறவையை வீட்டில் வளர்ப்பது குற்றம் என்று கூறி , அச்சட்டத்தின் கீழ், ஆரிப் மீது வழக்¬குப் பதிவு செய்திருக்கின்றனர்.

இதனிடையே, வனத்துறையினர் அந்த நாரையை பிடித்துச் செல்லும்போது, எனது நண்பனை வலுக்கட்டாயமாக எடுத்துச் செல்கின்றனர் என கூறி ஆரிப் கான் அழும் காணொளி , சமூக வலைத்தளவாசிகள் பலரின் மனதை கனக்கச் செய்திருக்கின்றது.

 Tags
And Becomes

Forever

friends

Saves Bird

UP Man


உணவகத்தில் நாற்காலிகளை வீசி  இரு கும்பல் சண்டையிடும் காணொளி வைரல்

அம்பாங், ஆகஸ்ட்டு 2 – பண்டான் இண்டாவிலுள்ள, உணவகம் ஒன்றில், இரு கும்பல்கள் நாற்காலிகளை வீசி சண்டையிட்டுக் கொள்ளும், 30 வினாடி காணொளி ஒன்று சமூக ஊடகங்களில் வைரலாகியுள்ளது.

நேற்றிரவு மணி பத்து வாக்கில் அச்சம்பவம் நிகழ்ந்ததாக நம்பப்படுகிறது.

இரண்டு மோட்டார் சைக்கிள் கிளப்புகளை இணைக்கும் திட்டம் குறித்து, சமூக ஊடகங்களில் ஒருவரை ஒருவர் கிண்டல் செய்ததன் விளைவாக, அந்த சண்டை மூண்டதாக நம்பப்படுகிறது.

முதலில் அதிருப்தியில் இருந்த அந்த இரு கும்பல்களும், சம்பந்தப்பட்ட உணவகத்தில் கூட்டம் நடத்தியுள்ளனர்.

எனினும், பின்னர் அவர்கள் உணவகத்திலுள்ள நாற்காலிகளை வீசி சண்டையிட்டுக் கொண்டது வைரலான காணொளி வாயிலாக தெரிய வந்துள்ளது.

இவ்வேளையில், அந்த சண்டையில் ஈடுபட்ட சிலரை போலீசார் கைதுச் செய்துள்ள வேளை ; மேலும் சிலர் தேடப்பட்டு வருகின்றனர்.

 Tags
ampang

di Pandan Indah

di sebuah restoran

Sekumpulan Lelaki bergaduh


இஸ்ரேல்-ஹமாஸ் போரில் கடத்தப்பட்டப் பெண்; வாடகை கேட்டு சக தோழியிடம் வீட்டு உரிமையாளர் நச்சரிப்பு

இஸ்ரேல், அக் 15 – ஹமாஸ் இஸ்ரேல் தரப்புக்கிடையே பெரும் போர் நடந்துக் கொண்டிருக்கும் இச்சமயத்தில் இஸ்ரேல் வீட்டு உரிமையாளர் ஒருவர் ஹமாஸ் தரப்பால் கடத்தப்பட்ட பெண்ணின் சக அறை தோழியிடம் வாடகை கேட்டு நச்சரித்த சம்பவம் பலரையும் அதிர்ச்சிக்குள்ளாக்கியுள்ளது.

ஒரு இசை விழாவிலிருந்து 27 வயது பெண் ஒருவர் கடந்த வாரம் சனிக்கிழமை ஹமாஸ் தரப்பு நடத்திய தாக்குதலின்போது கடத்தப்பட்டார்.

அச்சம்பவத்தில் 250 பேர் கொல்லப்பட்டனர் என்பதும் குறிப்பிடத்தக்கது. அந்த பெண் தங்கியிருந்த வீட்டின் உரிமையாளர் இந்த சம்பவத்தினால் சற்றும் கருணைக் கொள்ளாமல் அப்பெண் தங்கியிருந்த அறையின் சக தோழியிடம் முழு வாடகைப் பணத்தையும் கொடுக்க வேண்டும் என நச்சரித்து வருவதால் அத்தோழி பெரும் மன உளைச்சளுக்கு ஆளாகி இருக்கிறார்.

தன் தோழி கடத்தப்பட்டதை பலமுறை எடுத்துக் கூறியும் அது என்னுடைய பிரச்சனை அல்ல நீ மாற்று நபரை தேடிக் கொள். நீ இங்கு இருந்துக் கொண்டு எனக்கு உதவி செய்வதாக நினைக்க வேண்டாம் என சற்றும் இறக்கம் இல்லாமல் கூறியிருக்கிறார்.

இந்த விஷயம் பொதிவெளிக்கு அம்பலமாகி அந்த வீட்டு உரிமையாளரை பலரும் திட்டி தீர்த்து வருகின்றனர்.

 Tags
Allegedly Demands Rent

By Hamas

Israel Landlord

Of Woman Kidnapped


GLC-யில்  அரசியல் நியமனங்கள் ;  ஒற்றுமை  அரசாங்கம்  தணிக்கை செய்யும்

கோலாலாம்பூர், மார்ச் 14 – GLC – அரசாங்க சார்புடைய நிறுவனங்களில் செய்யப்படும் அரசியல் நியமனங்களை, ஒற்றுமை அரசாங்கத்தின் செயலவை தணிக்கை செய்யுமென , துணைப்பிரதமர் டத்தோ ஶ்ரீ அஹ்மாட் சாஹிட் ஹமிடி தெரிவித்தார்.

GLC நிறுவனங்களில் எந்தவொரு அரசியல் நியமனத்தையும் செய்வதற்கு முன்பாக, அரசாங்கத்தை அமைத்திருக்கும் அனைத்து அரசியல் கட்சிகளும் , அந்த செயலவையுடன் பேச்சுவார்த்தையை நடத்தும்.

அதோடு, அரசியல் கட்சிகள் பரிந்துரைக்கும் நபர்களின் பின்னனியையும் அந்த செயலவை தீவிரமாக ஆராயும். அக்கட்சிகள் முன்னிறுத்தும் நபர்கள் மாநில அரசாங்கத்தையும் கூட்டரசு அரசாங்கத்தையும் வலுப்படுத்தக் கூடிய நபர்களாக இருப்பது உறுதி செய்யப்படுமெனவும் துணைப் பிரதமர் கூறினார்.

 Tags
censored

in the GLC are

Political appointments


சிகமாட்  தேர்தல்  வழக்கு  மனு மீதான  மேல் முறையீடு  – ஆகஸ்டு  18 இல் தீர்ப்பு

கோலாலம்பூர், ஆக 2 – 15 ஆவது பொதுத் தேர்தலில் Segamat நாடாளுமன்ற தொகுதியின் முடிவை எதிர்த்தும் மற்றும் அந்த வழக்கு தொடர்பில் முழு விசாணை நடத்த வேண்டும் என ம.இ.கா தேசிய பொருளாளர் டான்ஸ்ரீ எம். ராமசாமி தொடுத்த மேல் முறையீடு மீதான வழக்கின் தீர்ப்பை மூன்று நீதிபதிகள் அமர்வைக் கொண்ட கூட்டரசு நீதிமன்றம் ஆகஸ்டு 18 ஆம் தேதி வழங்கும் . நீதிபதி Hasnah Hashim , நீதிபதி Mary Lim ஆகியோருடன் இந்த வழக்கு விசாரணைக்கு தலைமையேற்ற நீதிபதி Zabariah Yusof August 18 ஆம் தேதி மாலை 3 மணிக்கு தீர்ப்பு வழங்குவது என முடிவு செய்திருப்பதாக நேற்று தெரிவித்தார். தமது மனு மீதான தேர்தல் நீதிமன்றத்தின் முடிவை தள்ளுபடி செய்ய வேண்டும் என 15ஆவது பொதுத் தேர்தலில் சிகமாட் நாடாளுமன்ற தொகுதியில் தேசிய முன்னணியின் வேட்பாளராக போட்டியிட்ட ராமசாமி மேல் முறையீடு செய்துள்ளார்.

ராமசாமியின் வழக்கறிஞர் Shafee Abdullah , வழக்கறிஞர் Lau yi Leong மற்றும் பக்காத்தான் ஹராப்பானின்

எம்.பி ஆர் Yuneswaran, தேர்தல் ஆணையத்தின் அதிகாரி மற்றும் தேர்தல் ஆணைக்குழுவின் சார்பில் ஆஜரான மூத்த கூட்டரசு வழக்கறிஞர் Suzana Atan ஆகியோரின் வாதத் தொகுப்பை நீதிபதிகள் செவிமடுத்ததைத் தொடர்ந்து இம்மாதம் 18 ஆம் தேதி கூட்டரசு நீதிமன்றம் தீர்ப்பு வழங்கும் என நீதிபதி

Zabariah Yusof தெரிவித்தார்.

 Tags
Aug 18

for verdict in segamat election

petition appeal


தமிழ்ப் பள்ளி நிர்வாகத்திடமிருந்து RM875,000 ஏமாற்றிய இரு குத்தகையாளர்களுக்கு எதிராக குற்றச்சாட்டு

கோலாலம்பூர், செப்டம்பர் 20 – மூன்றாண்டுகளுக்கு முன், எட்டு லட்சத்து 75 ஆயிரம் ரிங்கிட் மதிப்பில், பள்ளி வசதிகளை மேம்படுத்தும் பணிகளை மேற்கொண்ட போது, செமெஞ்சே தோட்ட தமிழ்ப் பள்ளி நிர்வாகத்தை ஏமாற்றிய குற்றச்சாட்டை மறுத்து இரு குத்தகையாளர்கள் இன்று விசாரணை கோரினர்.

40 வயது முஹமட் சியாபீக் முஹமட், 48 வயது செயா செங் நாம் ஆகிய இருவரும் கூட்டாக இணைந்து அக்குற்றத்தை புரிந்ததாக நம்பப்படுகிறது.

செமெஞ்சே தோட்ட தமிழ்ப்பள்ளி மேலாண்மை வாரியத்தை ஏமாற்றி எட்டு லட்சத்து 75 ஆயிரம் ரிங்கிட்டை பெற்றதாக அவர்கள் குற்றச்சாட்டை எதிர்நோக்கியுள்ளனர்.

அவர்கள், பள்ளியை பழுதுபார்க்கும் பணிகளுக்காக கல்வி அமைச்சால் நியமிக்கப்பட்ட குத்தகையாளர்கள் என நம்பி பள்ளி நிர்வாகம் பணத்தை ஒப்படைத்தாக கூறப்படுகிறது.

2020-ஆம் ஆண்டு ஆகஸ்ட்டு தொடங்கி அக்டோபர் வரை, தாமான் மீடா RHB வங்கியில் அவர்கள் அக்குற்றத்தை புரிந்ததாக நீதிமன்றத்தில் தெரிவிக்கப்பட்டது.

குற்றம் நிரூபிக்கப்பட்டால், ஓராண்டுக்கு குறையாத அதே சமயம் பத்தாண்டுகளுக்கு மேற்போகாத சிறைத் தண்டனையும், அபராதமும், பிரம்படிகளும் விதிக்கப்படலாம்.

அவ்விருவரையும் இன்று 20 ஆயிரம் ரிங்கிட் உத்தரவாத் தொகையிலும், தனிநபர் உத்தரவாதத்தின் பேரிலும் விடுவிக்க இன்று நீதிமன்றம் அனுமதி வழங்கிய வேளை ; இவ்வழக்கு விசாரணை அக்டோபர் 25-ஆம் தேதி செவிமடுக்கப்படும்.

முன்னதாக, 12 லட்சம் ரிங்கிட் மதிப்பிலான சீரமைப்புப் பணிகளை மேற்கொண்டு, பள்ளியின் நிர்வாக குழுவை ஏமாற்றியதாக, அவ்விருவருக்கும் எதிராக, இம்மாதம் 13-ஆம் தேதி, ஷா ஆலாம் செஷன்ஸ் நீதிமன்றத்தில் குற்றம்சாட்டப்பட்டதும் குறிப்பிடத்தக்கது.

 Tags
bernilai RM875000

Dua kontraktor memperdaya pengurusan SJKT


மகனை விமானம் இயக்க அனுமதித்து பீர் அருந்திய தந்தை – சோகத்தில் முடிந்த நிகழ்வின் கடைசி நிமிட வீடியோ

பிரேசில், ஆகஸ்ட் 10 – பிரேசிலில் சமீபத்தில் விமானம் ஒன்று விபத்துக்குள்ளான தருணங்களுக்கு முன் எடுக்கப்பட்ட வீடியோ வெளியாகியுள்ளது.

அதில் ஒரு தந்தை, தனது 11 வயது மகனை தனிப்பட்ட விமானத்தை பொறுப்பேற்க அனுமதித்து பீர் அருந்திக் கொண்டிருந்தார்.

42 வயதான பண்ணையாளர் கரோன் மியா மற்றும் அவரது மகன் பிரான்சிஸ்கோ மியா ஆகிய இருவரின் உயிரையும் பறித்த இந்த சோகமான நிகழ்வு, ஜூலை 29 அன்று

நடந்தது.

ரோண்டோனியா மற்றும் மாட்டோ க்ரோஸ்ஸோ மாநிலங்களுக்கு இடையே உள்ள காட்டு பகுதியில் நடந்த விபத்தில் இருவரும் உயிரிழந்தனர்.

உடல்கள் அடக்கம் செய்யப்பட்ட சிறிது நேரத்திலேயே கரோனின் மனைவி அனா பிரிடோனிக், தற்கொலை செய்து கொண்டதாக கூறப்படுகிறது.

பீர் குடித்துவிட்டு அலட்சியமாக இருந்தது மட்டுமன்றி வயது குறைந்த மகனை விமானம் இயக்க வைத்த செயல் இறுதியில் சோகத்தில் முடிந்திருக்கிறது.

 Tags
Brazilian Father Sips Beer

Shocking Video Goes Viral

That Crashed

While 11-year-old Son Flies Plane


மாநில தேர்தல்கள் பெரிக்காத்தான்  நேசனலில்  இணைவதற்கு பெஜூவாங்  இன்னமும்  நம்பிக்கை  கொண்டுள்ளது

பினாங்கு. ஜூலை 6 – ஆறு மாநிலங்களில் நடைபெறும் தேர்தல்களில் ஒத்துழைப்பு மற்றும் கூட்டணியில் இணையும் தங்களது கோரிக்கையை பெரிகாத்தான் நேசனல் ஏற்றுக்கொள்ளும் என இன்னமும் பெஜூவாங் நம்பிக்கை கொண்டுள்ளதாக அதன் தலைவரான டத்தோஸ்ரீ முக்ரிஸ் மகாதீர் கூறினார். மலாய்க்காரர்களின் வாக்குகள் பிரிவதை பார்ப்பதற்கு கட்சி விரும்பவில்லை என அவர் தெரிவித்தார். தேர்தலில் பக்கத்தான் ஹராப்பான் மற்றும் தேசிய முன்னணியிடமிருந்து கடும் போட்டியை எதிர்நோக்கும் பெரிக்காத்தான் நேசனலுக்கு மலாய்க்காரர்களின் வாக்குகள் சுளையாக கிடைப்பதற்கு பெஜூவாங் பெரும் உதவியாக இருக்க வேண்டும் என்பதே தங்களது விருப்பம் என முகரிஸ் தெரிவித்தார்.

 Tags
: Pejuang sitll hopeful

of joining PN camp

States Polls


காரின் கண்ணாடியை உடைத்து திருடிய வைரல் ஆடவன் ; போலீசாரிடம் சிக்கினான்

சிலாங்கூர், ஷா ஆலாமில், காரின் கண்ணாடி உடைத்து கொள்ளையிடப்படும் வைரல் காணொளியில் இடம்பெற்றிருந்த ஆடவன், இறுதியாக போலீசாரிடம் பிடிபட்டான்.

நேற்று மாலை மணி 4.30 வாக்கில், ஷா ஆலாம் சுற்று வட்டாரத்தில் அந்த 32 வயது ஆடவன் கைதுச் செய்யப்பட்டதை, மாவட்ட போலீஸ் தலைவர் அசிஸ்டன் கமிஸ்னர் முஹமட் இக்பால் இப்ராஹிம் உறுதிப்படுத்தினார்.

அந்த வேலையில்லாத ஆடவனுக்கு எதிராக, ஆறு பழைய குற்றப்பதிவுகளும், போதைப் பொருள் குற்றம் தொடர்பில் ஒரு குற்றப்பதிவும் இருப்பது தொடக்க கட்ட விசாரணையில் தெரிய வந்துள்ளது.

விசாரணைக்காக அவ்வாடன் தடுத்து வைக்கப்பட்டுள்ள வேளை, குற்றம் நிரூபிக்கப்பட்டால், ஏழு ஆண்டுகள் வரையிலான சிறைத் தண்டனை அல்லது அபராதம் அல்லது இரண்டுமே விதிக்கப்படலாம்.

முன்னதாக, மோட்டார் சைக்கிளில் வரும் ஆடவன் ஒருவன், கார்நிறுத்துமிடத்தில் இருந்த புரோட்டோன் சாகா ரக காரின் கண்ணாடியை உடைத்து திருடும் காணொளி வைரலானது.

மே 31-ஆம் தேதி, மாலை மணி ஐந்து வாக்கில் நிகழ்ந்த அச்சம்பவத்தில், பயணப்பை, 50 ரிங்கிட் பணம் உட்பட சில முக்கிய ஆவணங்களும் களவுப்போனதாக கூறப்படுகிறது.

 Tags
and was caught

by the police

the car window

The thief broke


விமர்சனத்துக்கு உள்ளான கமலஹாசனின் உடை !

சென்னை, ஜன 25 – பிக்போஸ் இறுதி போட்டியில், நிகழ்ச்சியின் தொகுப்பாளர் கமல்ஹாசன் அணிந்துவந்த சாயம் அடிக்கப்பட்ட உடை நெட்டிசன்களின் கேளிக்கும் கிண்டலுக்கும் உள்ளாகியிருக்கிறது.

கமலஹாசன் அணியும் உடை எப்போதுமே மக்களின் கவனத்தை ஈர்க்கும். ஆனால் குறிப்பிட்ட அந்த இறுதி நிகழ்ச்சியில் அவர் அணிந்த அந்த ஆடை இறுதி போட்டியுடைய பிரமாண்டத்தை காட்டும் வகையில் இல்லை என நெட்டிசன்கள் கருத்து பதிவிட்டு வருகின்றனர்.

இந்நிலையில், இதுகுறித்து கருத்துரைத்த அந்த ஆடை வடிவமைப்பாளர் அமிர்தா கமல்ஹாசனுக்கு அந்த சாயம் பூசப்பட்ட உடையின் வடிவமைப்பு மிகவும் பிடித்திருந்தது. அது அவரின் விருப்பத்தின்பேரிலே தயாரிக்கப்பட்டது, அதுவே எங்களுக்கு போதும் என்று கூறியிருக்கின்றார்.

 Tags
Criticism

dress

Kamal Haasan's


18 போலீஸ் அதிகாரிகள், போலீஸ் படை உறுப்பினர்கள் பணி நீக்கம்

கோலாலம்பூர், செப்டம்பர் 20 – இவ்வாண்டின் முதல் எட்டு மாதங்களில் மட்டும், கோலாலம்பூர் போலீஸ் தலைமையகத்தை சேர்ந்த 18 போலீஸ் அதிகாரிகளும், போலீஸ் படை உறுப்பினர்களும் பணி நீக்கம் செய்யப்பட்டுள்ளனர்.

போதைப் பொருள் குற்றம், வேலைக்கு வராதது உட்பட கிரிமினஸ் குற்றங்களுக்காக அவர்கள் பணி நீக்கம் செய்யப்பட்டதாக, கோலாலம்பூர் போலீஸ் தலைவர் டத்தோ அலாவுடின் அப்துல் மாஜீத் தெரிவித்தார்.

அதே காலகட்டத்தில், இதர ஆறு போலீஸ் படை உறுப்பினர்கள் பதவி இறக்கம் செய்யப்பட்டுள்ளதையும் அவர் உறுதிப்படுத்தினார்.

இவ்வாண்டின் முதல் எட்டு மாதங்களில், கோலாலம்பூர் தரநிலை, உயர்நெறி பிரிவு 157 விசாரணை அறிக்கைகளை திறந்த வேளை ; அது கடந்தாண்டு அதே காலக்கட்டத்தில் திறக்கப்பட்ட 164 விசாரணை அறிக்கைகளுடன் ஒப்பிடுகையில் குறைவாகும்.

 Tags
18 pegawai anggota polis

dibuang kerja

Ketua Polis KL


இறக்குமதி  செய்யப்பட்ட வெள்ளை  அரிசி  விலை உயர்ந்தது

கோலாலம்பூர், செப் 1 – இறக்குமதி செய்யப்பட்ட வெள்ளை அரிசியின் விலை உயர்ந்தது. இதற்கு முன் இறக்குமதி செய்யப்பட்ட வெள்ளை அரிசி ஒரு டன்னுக்கு 2,350 ரிங்கிட்டாக இருந்தது. அதன் புதிய விலை ஒரு டன்னுக்கு

3,200 ரிங்கிட்டாக அதிகரித்துள்ளதுதாக பெர்னாஸ் அறிவித்துள்ளது. பருவ நிலை மாற்றம் , பலவீனமான அந்நிய செலாவணி விகிதம் , கூடுதல் நடவடிக்கை செலவு மற்றும் வட்டார நெருக்கடி போன்ற வெளி அம்சங்களினால் இவ்வாண்டின் முதல் அரையாண்டு சவால் நிறைந்ததாக இருந்ததாக பெர்னாஸ் தெரிவித்துள்ளது. உலகாளவிய நிலையில் அரிசி சந்தையில் ஏற்பட்ட தாக்கம் மற்றும் வெள்ளை அரிசிக்கான ஏற்றுமதிக்கு தடை விதிப்பதாக இந்தியா வெளியிட்ட அறிவிப்பும் பாதிப்பாக உள்ளது. பருவ மழையினால் ஏற்பட்ட வெள்ளம் நெற்பயிர்களை பாதித்ததோடு உற்பத்தி குறையும் அச்சத்தினால் கடந்த ஜூலை மாதம் பஸ்மதி அரிசியின் ஏற்றுமதிக்கு இந்தியா தடை விதித்தது.

கடந்த சில ஆண்டு காலமாகவே இறக்குமதி செய்ப்பட்ட அரிசியின் விலையை உயர்த்தாமல் சமாளித்து வந்ததாகவும் ஆனால் இப்போது உறுதியற்ற நிலைத்தன்மையில் இறக்குமதி செய்யப்படும் வெள்ளை அரிசியின் விலையை உயர்த்துவதைத் தவிர வேறு வழியில்லையென பெர்னாஸ் தெரிவித்துள்ளது. மலேசியாவின் அரிசி வினியோகம் தொடர்ந்து நிலைத்தன்மையுடன் இருப்பதை உறுதிப்படுத்துவதற்கு அரசாங்கம் மற்றும் உலகளவிய தொழில் துறை பங்காளிகளுடன் அணுக்கமாக ஒத்துழைக்கும் என்றும் அந்த நிறுவனம் கூறியுள்ளது.

 Tags
Bernas announces

price hike for imported


மின்தூக்கியில் குழந்தையை பிரசவித்த பெண் ; வெளியில் வைக்கப்பட்டிருந்த குப்பை தொட்டியில் வீசிய சம்பவத்தால் பரபரப்பு

பெய்ஜிங், ஆகஸ்ட்டு 30 – சீனாவிலுள்ள, அடுக்குமாடி குடியிருப்பு ஒன்றின் மின்தூக்கியில், குழந்தையை பிரசவித்த பெண் ஒருவர், வெளியே வந்ததும் மனசாட்சியின்றி அக்குழந்தையை அங்கிருந்த குப்பை தொட்டியில் வீசி சென்ற சம்பவம் பெரும் பரபரப்பை ஏற்படுத்தியுள்ளது.

இம்மாதம் 21-ஆம் தேதி, பயணப் பையுடன் அப்பெண் மின்தூக்கியில் நுழையும் காட்சி, அங்கிருந்த CCTV இரகசிய கண்காணிப்பு காமிராவில் பதிவாகியுள்ளது.

உடலை முற்றாக மூடியிருக்கும் நீண்ட ஆடையை அணிந்திருக்கும் அப்பெண், மின்தூக்கியின் மூலையில் குனிந்து நிற்கிறார். பின்னர் தனது ஆடைக்கு அடியிலிருந்து குழந்தை ஒன்றை அவர் வெளியே எடுப்பதை அந்த பதிவில் காண முடிகிறது.

அதன் பின்னர், தமது காலணியிலும், மின்தூக்கியிலும் சிந்திய இரத்தத்தை டிஷ்யூ பேப்பரை கொண்டு அப்பெண் துடைக்கிறார்.

மின்தூக்கி நின்றவுடன் அதிலிருந்து வெளியே வரும் அப்பெண், ஒன்றுமே நடக்காததைப் போல அங்கிருந்த குப்பைத் தொட்டியில் அக்குழந்தையை வீசி செல்லும் சம்பவம், இணைய வாசிகளிடையே பெரும் கொந்தளிப்பை ஏற்படுத்தியுள்ளது.

அக்குழந்தை பின்னர் அங்கிருந்தவர்களால் பாதுகாப்பாக மீட்கப்பட்டு மருத்துவமனைக்கு கொண்டு செல்லப்பட்ட வேளை ; சில நாட்களுக்கு பின் அது மீண்டும் சம்பந்தப்பட்ட பெண் மற்றும் அவரது கணவரிடம் ஒப்படைக்கப்பட்டதாக கூறப்படுகிறது.

எனினும், அந்த மனிதாபிமானமற்ற செயலை புரிந்த பெண் எவ்வாறு அடையாளம் காணப்பட்டார்? அவர் தண்டிக்கப்பட்டாரா? இல்லையா? என்ற விவரங்கள் எதுவும் வெளியிடப்படவில்லை

 Tags
Bayi dilahirkan

dalam lif

ke tong sampah

terus buang


தூய்மையைப் பேண போர்ட் டிக்சனில் 5 ரிங்கிட் கட்டணம்

போர்ட் டிக்சன், மார்ச் 13 – போர்ட் டிக்சன், தெலுக் கெமாங் ( Teluk Kemang) PD Wellness Zone பகுதியில் சுற்றுப் பயணிக்கு விதிக்கப்படும் 5 ரிங்கிட் கட்டணம், அப்பகுதியின் தூய்மையைப் பேணுவதற்காக விதிக்கப்படும் கட்டணம் என போர்ட் டிக்சன் நகராண்மைக் கழகத் தலைவர் சம்ரி மொஹமட் எசா ( Zamri Mohd Esa ) தெரிவித்தார்.

அந்த பகுதி எப்போதும் சுத்தமாக இருப்பதற்காக, நகராண்மைக் கழகம் நிறுவனமொன்றை நியமித்துள்ளது.

அதற்காக வசூலிக்கப்படும் கட்டணம், தூய்மையைப் பேணுவதற்கு மட்டுமல்ல, அப்பகுதியின் எழில் அமைப்பை மெருகூட்டவும், வசதிகளை மேம்படுத்தவும் பயன்படுத்தப்படுவதாக, Zamri தெரிவித்தார்.

போர்ட் டிக்சனில் நடைபாதையில், பாயை விரித்து அமர்ந்ததற்காக , சுற்றுப் பயணி ஒருவருக்கு 5 ரிங்கிட் கட்டணம் விதிக்கப்பட்டதாக பெரிதும் பகிரப்பட்ட தகவல் தொடர்பில், அவர் அந்த விளக்கத்தினை தந்தார்.

 Tags
at PD

Charge RM5

facilities

Payment for cleaning


மாணவியின் கேள்விக்கு அன்வார் பதிலளித்த விதம்தான் மாநில தேர்தலில் இந்தியர்களின் வாக்குகள் குறைந்ததற்கான காரணம் – சிவராஜ்

கோலாலம்பூர், ஆக 16 – அண்மையில் மாணவி ஒருவர் உயர்கல்விகூடத்தில் இந்திய மாணவர்களின் சேர்க்கை குறித்து பிரதமர் அன்வாரிடம் “Temu Anwar, Bicara Pendidikan Madani” எனும் நிகழ்ச்சியில் கேட்டிருந்த கேள்விக்கு, பிரதமர் அளித்திருந்த பதில்தான் , நடந்து முடிந்த மாநில தேர்தல்களில் இந்தியர்களின் வாக்குகள் குறைந்ததற்கு ஒரு காரணம் என தெரிவித்துள்ளார் செனட்டர் சிவராஜ் சந்திரன்.

“பிரதமரின் பதில், ஒற்றுமை அரசாங்கத்தின், இந்தியர்களுக்கு உதவ வேண்டும் என மனப்பான்மையை பிரதிபலிக்கவில்லை என்பதோடு, அவர் இந்தியர்களின் ஆதரவை பெரும் பொருட்டாக எடுத்துக் கொள்ளவில்லை என்பதையே காட்டுவதாக அமைந்துவிட்டது” என சிவராஜ் கூறியுள்ளார்.

பக்காதான் ஹரபானுக்கான இந்தியர்களின் ஆதரவு 15 விழுக்காடு குறைந்திருப்பதாகவும், அதே சமயத்தில் பெரிக்காதான் நேஷனலுக்கான இந்தியர்களின் ஆதரவு 21 விழுக்காடு உயர்ந்திருப்பதாகவும் வெளியான சட்டமன்றத் தேர்தல் ஆய்வுத் தகவல் குறித்து கருத்துரைத்த போது அவர் இவ்வாறு கூறியுள்ளார்.

இந்தியர்களின் ஆதரவு இதற்கு மேலும் பெரிக்காதான் நேஷனல் பக்கம் போகாது என தாம் நம்புவதாகவும், ஆனால் பக்காதான் ஹராப்பானின் ஒற்றுமை அரசாங்கமும் இந்தியர்களை ஒரு கிள்ளுக் கீரையாக நினைக்க கூடாது எனவும் அவர் வெளியிட்டுள்ள அறிக்கையில் வலியுறுத்தியுள்ளார்.

 Tags
Anwar’s response to student may have cost Indian votes

Sivarraajh


வாடிக்கையாளர்கள் பொருளை வாங்கவில்லை என்றால் 25 ரிங்கிட் கட்டணமா?

பார்சிலோனா, ஜூலை 17 – ஸ்பெயினில், எதையும் வாங்காமல் சுற்றி பார்க்க வரும் சுற்றுப் பயணிகளுக்கு ஐந்து யூரோ அல்லது 25 ரிங்கிட் கட்டணமாக விதிக்கப்படும் என மளிகை கடை நிர்வாகம் ஒன்று அறிவிப்பை வெளியிட்டுள்ளது.

Queviures Murria என அழைக்கப்படும் அந்த வளாகம், 1898-ஆம் ஆண்டு தொடங்கி செயல்பட்டு வருகிறது. பார்சிலோனாவிலுள்ள பிரபலமான இடங்களில் அதுவும் ஒன்றாகும்.

பழங்கால பாரமரிய முறையிலான வடிவமைப்பு, நாள்தோறும் நூற்றுக்கணக்கான சுற்றுப் பயணிகளை அக்கடைக்கு கவர்ந்திழுத்து வருகிறது.

எனினும், சுற்றுப்பயணிகள் அங்கு விற்பனைக்கு வைக்கப்படும் பொருட்களை வாங்க அவ்வளவாக ஆர்வம் காட்டுவதில்லை என்பதால், அந்த புதிய அறிவிப்பை சம்பந்தபட்ட கடையின் நிர்வாகம் வெளியிட்டுள்ளதாக கூறப்படுகிறது.

குறிப்பாக, கடையில் நுழையும் சுற்றுப் பயணிகள், புகைப்படம் எடுப்பதிலேயே அதிகம் ஆர்வம் காட்டுகின்றனர். அதனால், அதற்கு கட்டணம் விதிக்கும் வகையில் விளையாட்டாக முன் வைக்கப்பட்ட அப்பரிந்துரை பின்னர் உண்மையிலேயே அறிவிப்பாக வெளியிடப்பட்டுள்ளதாக அதன் நிர்வாகி கூறியுள்ளார்.

அந்த அறிவிப்பின் வாயிலாக, வெறுமனே வரும் சுற்றுப் பயணிகளை தவிர்க்க முடிந்துள்ளதோடு, கடைக்கு வருபவர்கள் கட்டாயம் பொருட்களை வாங்கிச் செல்வதையும் காண முடிகிறது.

 Tags
jika tidak beli barang

Kedai caj pelanggan

RM25


ஊடகவியலாளர்களுக்கு ஒரு மாத கைப்பேசி கட்டணம் இலவசம் – பாமி பாட்சில் அறிவிப்பு

டணம் இலவசம் என அறிவித்துள்ளார் தொடர்பு மற்றும் இலக்கவியல் அமைக்ச்சர் பாமி பாட்சில். செம்டம்பர் மாதம் தொடங்குவுள்ள இந்த சலுகையால் நாட்டிலுள்ள ஏறக்குறைய 10,000 ஊடகவியலாளர்கள் பயன் பெறுவார்கள்.

Rahmah திட்டம் தொடர்பான தகவல்களை மக்களிடம் கொண்டுபோய்ச் சேர்த்த ‘Unsung heroes’ அதாவது அறியப்படாத ஹீரோக்கள் நமது ஊடகவியலாளர்கள். அவர்களுக்கு நன்றி பாராட்டும் ஒரு நடவடிக்கையாகத்தான் இந்த சலுகை ஏற்பாடு செய்யப்பட்டுள்ளது.

மலேசிய தகவல் துறையின் கீழ் பதிவுப்பெற்று ஊடக அடையாள அட்டை வைத்திருக்கும் அனைத்து ஊடகவியலாளர்களும் இந்த சலுகைக்கு தகுதி பெறுகிறார்கள்.

இது குறித்த மேல் விவரங்கள், TM , Celcom, Digi, Maxis, U Mobile மற்றும் YTL Communications போன்ற தொலைத்தொடர்பு நிறுவனங்களுடன் ஒருங்கிணைக்கப்பட்டப் பிறகு பின்னர் அறிவிக்கப்படும் என்றும் பாமி தெரிவித்தார்.

 Tags
'Unsung heroes' in media

Fahmi

for phone bills

to receive a one-month rebate


உலகின் முதல் வெள்ளை பண்டா ; சீனாவில் அடையாளம் காணப்பட்டுள்ளது

உலகின் ஒரே வெள்ளை பண்டா, சீனாவின், சிச்சுவான் மாநிலத்திலுள்ள, வோலாங் தேசிய இயற்கை காப்பகத்தில் அடையாளம் காணப்பட்டுள்ளது.

சம்பந்தப்பட்ட காப்பகத்தில் பொருத்தப்பட்டிருக்கும் காமிராக்களில் அந்த அரிய வெள்ளை பண்டாவின் நடமாட்டம் பதிவாகியுள்ளது.

இவ்வாண்டு, பிப்ரவரி மாதம் இறுதியில் பதிவுச் செய்யப்பட்ட அந்த வீடியோவில், வெள்ளை பண்டா ஒன்று மரத்தின் குழியில் ஓய்வெடுக்கும், தாய் பண்டாவையும், குட்டி பண்டாவையும் நோக்கி நடந்து சென்று, அவற்றோடு தொடர்புக் கொள்ள சமிக்ஞை செய்கிறது. எனினும், அதனை தாய் பண்டா பொருட்படுத்தாது அமைதியாக இருக்கும் காட்சிகள் அந்த வீடியோவில் இடம் பெற்றுள்ளன.

வழக்கமாக, வெளி தரப்பினர் தமது குட்டிகளை நெருங்கி வந்தால், தாய் பண்டா சீற்றமடையும். எனினும், வெள்ளை பண்டா வந்த போது, தாய் பண்டா அமைதியாக காணப்பட்டதால், அது அந்த வெள்ளை பண்டாவின் தாயாக இருக்கலாம் எனும் சாத்தியத்தை காப்பக அதிகாரிகள் மறுக்கவில்லை.

2019-ஆம் ஆண்டு, ஏப்ரலில் முதல் முறையாக, சம்பந்தப்பட்ட காப்பகத்தில் தனித்துவமான வெள்ளை பண்டா இருப்பது தெரிய வந்தது குறிப்பிடத்தக்கது.

 Tags
in china

Movements

of rare all-white

panda spotted


அடுக்குமாடி வீடு தீப்பற்றி ஆடவர் கருகி மரணம்

பெட்டாலிங் ஜெயா, பிப் 1 – சிலாங்கூர், Flora Damansara- வில் அடுக்குமாடி குடியிருப்பின் வீடொன்று தீப்பற்றிக் கொண்டதில், அந்த வீட்டில் வசித்து வந்த நபர் கருகி உயிரிழந்தார்.

நேற்றிரவு மணி 9.13-க்கு அச்சம்பவம் தொடர்பில் அவசர அழைப்பு கிடைத்து 5 தீயணைப்பு வண்டிகளுடன், 25 தீயணைப்பு வீரர்கள் சம்பவ இடத்திற்கு விரைந்தததாக சிலாங்கூர் தீயணைப்பு மீட்பு துறையின் இயக்குநர் Norazam Khamis தெரிவித்தார்.

சம்பவ இடத்தை அடைந்தபோது, 21 -வது மாடியில் உள்ள வீடு, 90 விழுக்காடு தீயில் எரிந்து விட்டதாக அவர் கூறினார். இதுவரை அந்த சம்பவத்தில் ஒருவர் மட்டுமே உயிழந்திருப்பது உறுதிப்படுத்தப்பட்டிருப்பதாகவும் அவர் குறிப்பிட்டார்.


உலகக் கிண்ண கிரிக்கெட்  இறுதியாட்டத்திற்கு  தேர்வு பெறுவதில்  இந்தியா தோல்வி

கேப் டவுன் , பிப் 24 – தென்னாப்பிரிக்காவில் நடைபெற்றுவரும் மகளிருக்கான டி20 உலகக் கிண்ண கிரிக்கெட் போட்டியில் இந்திய அணி இறுதியாட்டத்திற்கு தேர்வு பெறும் முயற்சியல் தோல்வி கண்டது. நேற்று ஆஸ்திரேலியாவுக்கு எதிரான அரையிறுதி ஆட்டத்தில் 5 ரன்கள் வித்தியாசத்தில் இந்திய மகளிர் அணி தோல்வி கண்டது.

 Tags
India lost by five

on going women

runs against Australia in

T 20

the semi finals of the

World Cup 2023


நிலச்சரிவினால் பேராவில் இரு சாலைகள் மூடப்பட்டன

ஈப்போ, செப் 26 – திங்கட்கிழமையன்று நண்பகல் மணி 2 அளவில் ஏற்பட்ட நிலச்சரிவினால் பேராவில் இரண்டு சாலைகள் மூடப்பட்டன. லாருட் மாதங் வட்டாரத்தில் ஜலான் குபு கஜாஹ் – சூம்பிட்டான் சாலையில் செக்சன் 25 முதல் செக்சன் 33 வரையிலான சாலைப்பகுதி ஒரு வாரத்திற்கு மூடப்பட்டிருக்கும் என பேரா பொதுப்பணித்துறை வெளியிட்ட அறிக்கையில் தெரிவித்திருக்கிறது. திங்கட்கிழமை முதல் அக்டோபர் 3ஆம் தேதிவரை அந்த சாலை மூடப்பட்டிருக்கும் . கம்புங் சூம்பிட்டான் னையும் கம்புங் மஸ்ஜித் ட்டையும் இணைக்கும் மாற்று வழி சாலைகள் இருப்பதாக பேரா பொதுப்பணித்துறை முகநூலில் வெளியிட்ட அறிகையில் தெரிவித்துள்ளது. இதனிடையே நிலச்சரிவினால் புகிட் சூம்பிட்டான் இஜோக் – லெங்கொங் சாலையும் மூடப்பட்டுள்ளதாக குபு கஜாஹ் சட்டமன்ற உறுப்பினர் கலீல் யஹ்யா வெளியிட்ட அறிக்கையில் தெரிவித்துள்ளார். பாதிக்கப்பட்ட பகுதியில் அரசாங்க நிறுவனங்கள் பழுதுபார்க்கும் வேலைகளை மேற்கொண்டு வருவதால் சாலை பயனீட்டாளர்கள் மாற்று வழிகளை பயன்படுத்தும்படி அவர் கேட்டுக்கொண்டார்.

 Tags
closed temporarily

due to landslides

Perak

Two roads in


ஐரோப்பிய கிண்ண  தகுதிச் சுற்று  காற்பந்து போட்டி -நெதர்லாந்து,  பிரான்ஸ் வெற்றி

ரோர்டர்டெம், மார்ச் 28 – ஐரோப்பிய கிண்ண காற்பந்து போட்டி பி பிரிவுக்கான தகுதி சுற்று ஆட்டத்தில் நெதர்லாந்து அணி 3 – 0 என்ற கோல் கணக்கில் Gibraltar குழுவை வீழ்த்தியது. இந்த ஆட்டத்தில் நெதர்லாந்து குழுவுக்கான இரண்டு வெற்றி கோல்களை Nathan Ake யும் மற்றொரு கோலை Memphis Depay யும் அடித்தனர்.

பி பிரிவில் இதுவரை விளையாடிய இரண்டு ஆட்டங்களில் வெற்றி பெற்றதன் மூலம் France 6 புள்ளிகளுடன் முதல் இடத்தில் உள்ளது. கடந்த வாரம் நெதர்லாந்து குழுவை 4 என்ற கோல் கணகில் வீழ்த்திய பிரான்ஸ் பி பிரிவுக்கான மற்றொரு ஆட்டத்தில் 1 -0 என்ற கோல் கணக்கில் Ireland அணியை வென்றது.

இதனிடையே E பிரிவுக்கான ஆட்டத்தில் Czech குடியரசு கோல் எதுவுமின்றி Moldova வுடன் சமநிலைக் கண்டது. E பிரிவுக்கான மற்றொரு ஆட்டத்தில் Poland 1-0 என்ற கோல் கணக்கில் Albania வை வீழ்த்தியது.

 Tags
AKe double

beat gibraltal 3-0

help Dutch


புந்தோங்கில் காமராஜர் சிலை திறப்பு விழா  கண்டது

ஈப்போ , மே 22 – புந்தோங் இந்தியன் ரிக்ரேஷன் கிளப்( ஐ.ஆர்.சி) வளாகத்தில் தமிழ் நாட்டின் முன்னாள் முதலமைச்சர் கர்மவீரர் காமராஜரின் சிலை இன்று திறப்பு விழா செய்யப்பட்டது. ஐ. ஆர். சி. வளாகத்தில் அவரின் சிலை அதன் நிர்வாக உறுப்பினர்களின் ஏற்பாட்டில் இந்த நிகழ்வு நடைபெற்றது. கடந்த 1954 ஆண்டு புந்தோங்கிற்கு வருகை அளித்த காமராஜர் இங்கு நிர்மாணிக்கப்பட்ட ஐ. ஆர் . சி. கட்டிடத்திற்கு அடிக்கல் நாட்டினார். இந்த சிலையை வர்த்தக பிரமுகர் ஒம்ஸ் தியாகராஜன் திறந்து வைத்தார். காமராஜர் தமிழ்நாட்டிற்கு வழங்கிய ஆற்றி வந்த சேவையை நினைவுக் அவர் நினைவுக் கூர்ந்தார். இந்த நிகழ்வில் முனைவர் காதர் இப்ராஹிம் உட்பட பல பிரமுகர்கள் கலந்துக்கொண்டார் என்பது குறிப்பிடத்தக்கது.

காமராஜரின் நினைவாக அவரது சிலை இங்கு நிர்மாணிக்க நடவடிக்கை எடுக்கப்பட்டதாக இந்நிகழ்வின் ஏற்பாட்டுக்குழு தலைவரும், ஐ. ஆர்.சி. கிளப்பின் உதவித்தலைவருமான ந. சாகர் கூறினார். இந்த வரலாற்றுப் பூர்வ இந்நிகழ்வில் முன்னாள் அமைச்சரும், ஈப்போ பாராட் நாடாளுமன்ற உறுப்பினருமான எம்.குலசேகரன் சிறப்பு வருகை புரிந்து சிறப்புரையாற்றினார்.மக்களின் தேவைகளை அறிந்து சேவையாற்றியதுடன் , ஊழலை தடுக்கவும் பாடுப்பட்டவர் காமராஜர் என்று அவர் புகழாரம் சூட்டினார்.

 Tags
Idol of Kamaraja

In Bundong

opening ceremony saw


குளுவாங்  ஸ்ரீ வேல் முருகன்  ஆலய கும்பாபிஷேகம்   ஜூன்  2 ஆம்தேதி  நடைபெறும்

கோலாலம்பூர், மே 24 – ஜோகூர் , குளுவாங்கில் 60 ஆண்டுகள் பழமை வாய்ந்த

ஸ்ரீ வேல் முருகன் ஆலயத்தில் மகா கும்பாபிஷேகம் எதிர்வரும் ஜூன் 2ஆம் தேதி வெள்ளிக்கிழமை காலை மணி 9.30 மணி முதல் 10.30 மணிவரை நடைபெறும். தமிழ் நாட்டைச் சேர்ந்த சிவாகரா தேசிக சுவாமி தலைமையில் கும்பாபிஷேகம் காணவிருக்கும் இந்த ஆலயத்தின் சிறப்புகள் குறித்து ஆலயத் தலைவர் கணேசன் வணக்கம் மலேசியாவிற்கு நேர்க்காணல் வழங்கினார்.

இதனிடையே கும்பாபிஷேகத்தை முன்னிட்டு ஆலய நிர்வாகம் எஸ்.பி.எம் தேர்வு எடுக்கும் மாணவர்களுக்கு தமிழ் பாட புத்தகங்களை வழங்கவிருப்பதாக அவர் தெரிவித்தார். அதே வேளையில் கும்பாபிஷேகத்திற்கு வரும் பக்தர்களுக்கு வசதியாக வாகன நிறுத்துமிடம் ஏற்பாடு செய்யப்பட்டுள்ளது. ஸ்ரீ வேல்முருகன் ஆலயம் 56 படிக்கட்டுகளை கொண்டதாக இருப்பதால் வயதான மற்றும் மாற்று திறனாளிகள் ஆலயத்திற்குள் செல்வதற்கு தேவையான அனைத்து ஏற்பாடுகளும் செய்யப்பட்டிருப்பதாக கணேசன் தெரிவித்தார். குளுவாங் வட்டாரத்திலுள்ள பக்த கோடிகள் அனைவரும் கும்பாபிஷேகத்தில் கலந்து சிறப்பிக்கும்படி அவர் கேட்டுக்கொண்டார்.

 Tags
held

kluang

Kumbabhishekam

on 2nd June

Sri Vel Murugan

temple

will be


ஒற்றுமை அரசாங்கத்தை மக்கள் ஏற்றுக் கொண்டதை பெளாங்காய் வெற்றி நிருபித்துள்ளது – வான் ரோஸ்டி தகவல்

பெந்தோங், அக் 8- பெளாங்காய் இடைத் தேர்தலில் தேசிய முன்னணி அடைந்த வெற்றி ஒற்றுமை அரசாங்கத்தை மக்கள் ஏற்றுக்கொண்டனர் என்பதை நிருபித்துள்ளது என பகாங் மந்திரிபுசார் டத்தோஸ்ரீ வான் ரோஸ்டி வான் இஸ்மாயில் தெரிவித்துள்ளார். 15ஆவது பொதுத் தேர்தல் முடிவுற்ற கையுடன் பக்காத்தான் ஹரப்பானுக்கும் தேசிய முன்னணிக்குமிடையே ஒற்றுமை அரசாங்கம் அமைக்கப்பட்ட புதிதில் மக்கள் மற்றும் வாக்காளர்கள் குழப்பம் அடைந்திருந்தாலும் அந்த ஒத்துழைப்பின் ஆக்கப்பூர்வமான நன்மையை அவர்கள் உணர்ந்துகொண்டதை இப்போது காணமுடிவதாக அவர் கூறினார்.

இந்த ஒத்துழைப்பினால் நாம் என்ன கொடுக்க முடியும் என்பதை உணர்ந்துகொண்டதால் தம்பாட்டின் நன்மையை தொடர்ந்து பெறுவதற்காக மீண்டும் தேசிய முன்னணியை மக்கள் தேர்ந்தெடுத்துள்ளதாக

வான் ரோஸ்டி தெரிவித்தார். பெளாங்காய் இடைத் தேர்தலில் இரண்டு வாக்களிப்பு மையங்களில் மலாய்க்காரர் அல்லாதார் தேசிய முன்னணிக்கு வாக்களித்திருப்பதன் மூலம் தேசிய முன்னணி – பக்காத்தான் ஹராப்பான் ஒத்துழைப்பை வாக்காளர்கள் ஏற்றுக்கொண்டுள்ளதை காட்டியிருப்பதாக அவர் செய்தியாளர்களிடம் தெரிவித்தார்.

 Tags
bukti

di Pelangai

Kemenangan

Kerajaan Perpaduan

rakyat terima baik

Wan Rosdy


நாட்டில்  கலைநிகழ்ச்சி  நடத்துவதற்கு முன் பொருத்தமான  இடத்தை ‘ தேர்வு செய்வீர்  –  பாமி பாட்ஷில்

கோலாலம்பூர், ஜன 29 – இந்நாட்டில் இசை நிகழ்ச்சியை நடத்துவதற்கு முன் அதற்கு பொருத்தமான மற்றும் சிறந்த இடத்தை தேர்வு செய்யும்படி மலேசியாவில் இசை நிகழ்ச்சியை ஏற்பாடு செய்வோரை தகவல் மற்றும் இலக்கவியல் அமைச்சர் Fahmi Fadzil கேட்டுக்கொண்டார்.

இந்த விவகாரத்தில் அரசாங்கம் சம்பந்தப்படாவிட்டாலும் இதற்கு முன் கலைநிகழ்ச்சியை காண்பதற்கு நுழைவுச் சீட்டு வாங்கியோரிடமிருந்து வந்துள்ள மனக்குமுறல்களை ஏற்பாட்டாளர்கள் கவனத்தில் எடுத்துக்கொள்ள வேண்டும் என அவர் வலியுறுத்தினார். புக்கிட் ஜாலில் தேசிய விளையாட்டரங்கில் நடைபெற்ற இசைப் புயல் A.R Rahmam னின் இசை நிகழ்ச்சியில் கலந்துகொண்டபோது Fahmi Fadzil இதனை தெரிவித்தார்.

 Tags
appropriate location

concert

consider

Fahmi

host


முன்னாள் மனைவியின் வீட்டுக் கண்ணாடியை அடித்து உடைத்த ஆடவன் கைது

பேராக், ஈப்போவில், தனது முன்னாள் மனைவியின் வீட்டுக் கண்ணாடியை, கட்டையால் அடித்து உடைத்து சதிநாச வேலையில் ஈடுபட்டதாக நம்பப்படும் ஆடவன் ஒருவன் கைது செய்யப்பட்டுள்ளான்.

அவ்வாடவன் கண்ணாடியை அடித்து உடைக்கும் 25 விநாடி காணொளி, நேற்று சமூக ஊடகங்களில் வைரலாகியிருந்தது. சம்பந்தப்பட்ட பெண் செய்த புகாரை தொடர்ந்து, 46 வயது மதிக்கத்தக்க அந்த ஆடவன் கைது செய்யப்பட்டதை, ஈப்போ போலீஸ் தலைவர் அசிஸ்டன் கமிஸ்னர் யாஹ்யா ஹசான் உறுதிப்படுத்தினார்.

சிறுநீர் பரிசோதனையில் அவ்வாடவன் போதைப் பொருள் உட்கொண்டிருந்ததும் தெரிய வந்ததாக யாஹ்யா கூறினார்.

 Tags
of his ex-wife's house

The man

the mirror

was arrested

who broke


நெடுஞ்சாலை   ரோந்து  போலீசிடமிருந்து தப்பியோடிய கார் விபத்தில் சிக்கியது  சிறுவன் உட்பட  நால்வர் காயம்

சுபாங் ஜெயா, ஏப் 27 – வடக்கு – தெற்கு நெடுஞ்சாலை வாரிய ரோந்து போலீசாரிடமிருந்து தப்பியோடிய கார் ஒன்று இன்று விபத்துக்குள்ளானதில் அதிலிருந்த நான்கு வயது சிறுவன் உட்பட நால்வர் காயம் அடைந்தனர். அதிகாலை மணி 1.05 அளவில் Putra Heights க்கு அருகே புரோட்டோன் சத்ரியா கார் ஒன்று சந்தேகத்துடன் சென்று கொண்டிருந்ததைத் தொடர்ந்து அக்காரை நிறுத்தும்டி ரோந்து போலீசார் சைகை காட்டினர். இதனை அலட்சியம் செய்த அந்த காரின் ஓட்டுனர் அக்காரை வேகமா ஓட்டத் தொடங்கியவுடன் அதனை ரோந்து கார் துரத்திச் சென்றது. பின்னர் கட்டுப்பாட்டை இழந்த அந்த கார் Seafield டோல் சாவடி கம்பத்தில் மோதியது .

அக்காரில் இருந்த 20 வயதுக்குட்பட்ட பெண் ஒருவரும் , இரண்டு ஆடவரும் காயம் அடைந்ததோடு அவர்கள் மயக்கம் அடைந்த நிலையில் இருந்தனர். அந்தசம்பவத்தில் நான்கு வயது சிறுவன் சொற்ப நிலையில் காயம் அடைந்தததாக சுபாங் ஜெயா மாவட்ட போலீஸ் தலைவர் துணை கமிஷனர் Wan Azlan தெரிவித்தார் . அவர்கள் அனைவரும் ஆம்புலன்ஸ் உதயோடு புத்ரா ஜெயா மருத்துவமனையில் சேர்க்கப்பட்டதாகவும் அவர் கூறினார்.

 Tags
four

from the police

in an accident

including a boy

were injured

while running away


ம.இ.கா நிர்மாணிக்கும் புதிய தலைமையக கட்டிடம் கட்சிக்கு எழுச்சியை  கொடுக்கும் -ஸாஹிட் நம்பிக்கை

கோலாலம்பூர், ஆக 21 – ம.இ.கா நிர்மாணிக்கவிருக்கும் புதிய தலைமையக கட்டிடம் கட்சிக்கு மிகப் பெரிய எழுச்சியை கொடுக்கும் என அம்னோ மற்றும் தேசிய முன்னணி தலைவரான டத்தோஸ்ரீ அகமட் ஸாஹிட் ஹமிடி தெரிவித்தார்.

ம.இ.காவின் தலைவரான டான்ஸ்ரீ விக்னேஸ்வரன் மற்றும் துணைத்தலைவர் டத்தோஸ்ரீ எம். சரவணன் தலைமைத்துவத்தில் கட்சிக்கு மற்றொரு புதிய அடையாளச் சின்னமாக அம்னோ கட்டிடத்தைவிட உயரமான கட்டிடம் அமையவிருப்பது அந்த இருவரின் பெயரை எடுத்துச் செல்வதற்கு ஆக்கப்பூர்வமான நடவடிக்கையாக இருக்கும் என துணைப் பிரதமருமான ஸாஹிட் தெரிவித்தார்.

இந்த புதிய கட்டிடத்திற்காக ம.இகாவின் 10 ஆவது தலைவரான விக்னேஸ்வரனும் அவரது தலைமைத்துவமும் மேற்கொண்ட முயற்சி சாதாரணமானது அல்ல.

ம.இ.காவின் கம்பீரத்தையும் அதன் பெருமையையும் தூக்கி நிறுத்துவற்கு மேற்கொள்ளப்பட்ட முயற்சியாகவே தாம் இதனை கருதுவதாகவும் ம.இ.காவின் வரலாற்றில் டான்ஸ்ரீ விக்னேஸவரன் என்றும் நிலைத்திருப்பார் என ஸாஹிட் ஹமிடி புகழாரம் சூட்டினார்.

Zahid இதனிடையே தேசிய முன்னணியை வலுப்படுத்துவதற்கான முயற்சிக்கு ம.இ.காவும் ம.சீ.ச வும் முழு கடப்பாட்டுடன் செயலாற்ற வேண்டும் என அவர் கேட்டுக்கொண்டார்.

ஒரு காலத்தில் தேசிய முன்னணியை அம்னோ உறுப்பினர்கள் கைவிட்டபோது இந்தியர்களும் சீனர்களும் வாக்களித்து ஆட்சிக் கட்டிலில் தொடர்ந்து நிலைக்க வைத்தனர்.

தற்போது தேசிய முன்னணியை மலாய்க்காரர்கள் மட்டுமின்றி இந்தியர்ளும் , சீனர்களும் புறக்கணித்தது நாட்டின் எதிர்காலத்திற்கு மோசமான பாதிப்பை ஏற்படுத்துவதாக இருக்கிறது.

இதனை சரிசெய்வதற்கு தேசிய முன்னணியை பலப்படுத்துவதற்கான முயற்சிக்கு ம.இ.காவும் ம.சீ.சவும் தங்களுக்கிடையிலான சகோதரத்துவத்தையும் பிணைப்பையும் வலுப்படுத்துவதற்கு நடவடிக்கைகளை தீவிரப்படுத்த வேண்டும்.

அதற்கு முன்னோடியாக ம.இ.காவின் புதிய தலைமையகத்திற்கான இன்றைய அடிக்கல் நாட்டு விழா அமையும் என ஸாஹிட் ஹமிடி தெரிவித்தார்.

 Tags
New headquarters building to be constructed by MIC will give party a boost

zahid


இறக்கும் வரை முதலாளியை கட்டையால் அடித்த சமையல் உதவியாளர் கைது

அலோர் ஸ்டார், பிப் 7 – கெடா, Alor Setar , Jalan Stadium – மில் , உணவகத்தில் வேலை செய்து வந்த சமையல் உதவியாளர் ஒருவர, தனது முதலாளியை இறக்கும் வரை , அடித்து குத்தியதற்காக, 7 நாட்களுக்கு தடுத்து வைக்கப்பட்டார்.

முன்னதாக சம்பவத்தின்போது, கழுவி சுத்தமான தட்டுகள் வைக்கப்படும் பகுதியில், தட்டுகள் கழுவிய அழுக்கு நீரை ஊற்றியதற்காக , உணவக முதலாளியின் மகளுக்கும், அந்த முதலாளியை தாக்கியவரின் மனைவிக்கும் வாக்குவாதம் நடந்திருகிறது.

பின்னர் அந்த உணவக முதலாளி , சமையல் உதவியாளரின் மனைவியை திட்டியதை அடுத்து, கைகலப்பு நிகழ்ந்தது.

அதில் 68 வயதான அந்த முதலாளி கட்டையால் அடித்து தாக்கப்பட்டதில் உயிரிழந்ததாக Kota Setar மாவட்ட போலீஸ் தலைவர் Ahmad Shukri Mat Akhir தெரிவித்தார்.

 Tags
Beat elderly people

cook's assistant

remanded for 7 days

to death


கார் விபத்தில் சிக்கியது ; ஆடவர் மரணம், மூன்று பெண்கள் படுகாயம்

புரோடுவா கன்சில் ரக காரையும், இனோவா ரக லோரியையும் உட்படுத்திய கோர விபத்தில், ஆடவர் ஒருவர் உயிரிழந்த வேளை; மூன்று பெண்கள் படுகாயமடைந்தனர்.

நேற்று பிற்பகல் மணி 2.53 வாக்கில், ஜாலான் கூனோங் பூலாய் சாலையில் அவ்விபத்து நிகழ்ந்தது.

காரின் ஓட்டுனர் இருக்கையில் சிக்கிக் கொண்ட, 53 வயது பைடூரி முஹமட் டோன் சம்பவ இடத்திலேயே உயிரிழந்தார்.

அவருடன் பயணித்த 55, 47 மற்றும் 18 வயது மதிக்கத்தக்க மூன்று பெண்கள் பலத்த காயம் காரணமாக உடனடியாக மருத்துவமனைக்கு கொண்டு செல்லப்பட்டனர்.

லோரி ஓட்டுனரான 49 வயது முர்சிடி இப்நோர் கலாமிற்கு காயம் எதுவும் ஏற்படவில்லை.

 Tags
3 wanita parah

l terbabit kemalangan

Lelaki maut

Perodua Kanci


அம்னோவை  அழிக்க  பாஸ் திட்டமா? அபத்தமான  குற்றச்சாட்டு  – தகியுடின் ஹசான்

கோலாலம்பூர், ஜன 13 – அம்னோவை அழிப்பதற்கு பாஸ் விரும்புவதாக அம்னோவின் துணைத் தலைவரான டத்தோஸ்ரீ முகமட் ஹசான் வெளியிட்டிருக்கும் அறிக்கை அபத்தமானது என டத்தோஸ்ரீ Takiyuddin Hassan தெரிவித்திருக்கிறார். நாட்டின் அரசியல் வரலாற்றை எடுத்துக்கொண்டால் நீண்ட காலமாகவே பாஸ் கட்சியை அழிப்பதற்கு அம்னோ உறுதியாக இருந்தது. கடந்த காலத்தில் பாஸ் கட்சியை தடை விதிப்பதற்கும் கூட அம்னோ திட்டமிட்டிருந்ததாக பாஸ் கட்சியின் தலைமை செயலாளருமான Takiyuddin Hassan இன்று வெளியிட்ட அறிக்கையில் தெரிவித்தார்.

 Tags
aburd

kill

PAS

says

takiyuddin hassan

umno

want


KLIA விமான நிலையத்தில் சுங்க – குடிநுழைவு பணிகள் சீரகாவும் கட்டுப்பாட்டிலும்  உள்ளன –  பிரதமர் அன்வார் தகவல்

கோலாலம்பூர், ஜூலை 3 – KLIA விமான நிலையத்தில் சுங்க மற்றும் குடிநுழைவு பணிகள் சீராகவும் கட்டுப்பாட்டியிலும் இருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார்.

KLIA விமான நிலையத்தில் பிரச்னைக்குரிய குடிநுழைவு அதிகாரிகள் சிறிய அளவிலேயே இருப்பதாகவும் இது குறித்து விசாரணை நடத்தப்படும் எனவும் நேற்று திடீரென அங்குள்ள குடிநுழைவு மற்றும் சுங்கத்துறைக்கு வருகை புரிந்த பின் செய்தியாளர்களிடம் அன்வார் இவ்வாறு தெரிவித்தார்.

பெரும்பாலான குடிநுழைவு அதிகாரிகள் நல்லவர்கள்தன். சிலர் மட்டுமே பிரச்சனைக்குரியவர்களாக உள்ளனர். இது தொடர்பாக விசாரணை நடத்தி பொருத்தமான நடவடிக்கையை நாங்கள் எடுப்போம் என அன்வார கூறினார்.

வெள்ளிக்கிழமை நடைபெறும் அமைச்சரவை கூட்டத்தில் இது குறித்து விவாதிக்கப்படும் என அவர் தெரிவித்தார்.

இதனிடையே, KLIA விமான நிலைய ஊழல் குற்றச்சாட்டு குறித்து அமைச்சர் தியோங்கிடம் (Tiong), ஊழல் தடுப்பு ஆணையம் இன்று பேச்சுவார்த்தை நடத்துகிறது.

மலேசிய ஊழல் தடுப்பு ஆணையத்தின் தலைமை ஆணையர் அசாம் பாக்கியை (Azam Baki) தொடர்பு கொண்டபோது இந்த விஷயத்தை உறுதி செய்ததாக உள்ளூர் இணைய ஊடகம் செய்தி வெளியிட்டுள்ளது.

 Tags
customs and imigration

is under contra at KLIA

The situation


கிரீஸ் படகு மூழ்கியது ; 14 சந்தேக பேர்வழிகள் கைது

கிரீஸ் ; ஜூன் 20 – கிரீஸில் சுமார் 800 அந்நிய நாட்டவர்களை ஏற்றி சென்ற படகு கவிழ்ந்ததை தொடர்ந்து 14 பேர் சந்தேகத்தின் பேரில் கைது செய்யப்பட்டுள்ளதாக பாக்கிஸ்தான் அரசாங்கம் அறிவித்துள்ளது.

அதிகபட்சம் 350 பயணிகள் மட்டுமே பயணிக்கக்கூடிய படகில் ஏறக்குறைய 800 வெளிநாட்டவர்களை ஏற்றி சென்றுள்ளதாக பாக்கிஸ்தான் விசாரணையில் தெரிய வந்துள்ளது.

கைது செய்யப்பட்ட சந்தேக நபர்களில் ஒருவர் தலா 10,452.96 அமெரிக்க டாலருக்கு சமமான 3 மில்லியன் பாக்கிஸ்தான் ரூபியாவை கட்டணமாக பெற்றுக்கொண்டு மூன்று ஆண் வெளிநாட்டு பிரஜைகளை படகிற்கு அனுப்பியதாக ஒப்பு கொண்டார்.

மேலும் இக்குற்றத்தில் முக்கிய புள்ளியாக செயல்பட்டிருந்த ஆடவர் லிபியாவில் இருப்பதாக விசாரணையில் தெரிய வந்துள்ளது.

படகு மூழ்கிய சம்பவத்தில் காப்பாற்றப்பட்ட 104 வெளிநாட்டவர்கள் அவசர சிகிச்சைக்காக பிரதான நிலப்பகுதிக்கு கொண்டு செல்லப்பட்டுள்ளனர்.

 Tags
; 14 suspects arrested

Greek boat sinks


மா மரத்தை வெட்டி சாய்த்ததற்காக ஆசிரியருக்கு 40,000 ரிங்கிட் இழப்பீடு

கெமாமான், பிப் 1 – சம்பந்தப்பட்டவருக்கு தெரியப்படுத்தாமலே, அத்துமீறி மா மரத்தை வெட்டி சாய்த்ததற்காக, ஆசியருக்கு இழப்பீடு தரும்படி நீதிமன்றம் உத்தரவிட்டிருக்கிறது.

Kemaman நகராண்மைக் கழகமும், அதன் ஊழியர் ஒருவரும், அந்த ஆசிரியருக்கு 40,000 ரிங்கிட் இழப்பீட்டினைத் தர வேண்டுமென, Kemaman மாஜிஸ்திரேட் நீதிமன்றம் தீர்ப்பளித்தது.

ஐந்தாண்டுகளுக்கும் முன்பு, தான் வீட்டில் இல்லாதபோது , அத்துமீறி வீட்டுப் பகுதிக்குள் இருந்த மா மரத்தை, Skylift, Kren இயந்திரங்களைக் கொண்டு, நகராணமைக் கழகத்தினர் வெட்டி சாய்த்ததாக, அந்த ஆசிரியர் வழக்கு தொடுத்திருந்தார்.

 Tags
Cut down the teacher's mango tree

MPK was ordered to pay

RM40000 in damages


OPR இறுதி முறையாக இம்மாதம் உயர்த்தப்படலாம்

OPR வங்கிகளுக்கு இடையிலான வட்டி விகிதத்தை, இறுதி முறையாக இம்மாதம் 19-ஆம் தேதி, பேங் நெகாரா உயர்த்தலாம் என எதிர்பார்க்கப்படுகிறது. அதனை தொடர்ந்து, அந்த வட்டி விகிதம் 25 புள்ளிகள் அல்லது 0.25 விழுக்காடு அதிகரித்து மூன்று விழுக்காடாக பதிவாகலாம் என கூறப்படுகிறது. அந்த புதிய வட்டி விகிதம் இவ்வாண்டு நெடுகிலும் நிலைநிறுத்தப்படும் எனவும் கூறப்படுகிறது. கடந்தாண்டு முழுவதும் OPR வட்டி விகிதத்தை பேங் நெகாரா சில முறை உயர்த்தியிருந்தது. அதனால் கடந்தாண்டு மே மாதம் 1.75 விழுக்காடாக இருந்த வட்டி விகிதம், நவம்பர் வாக்கில் 2.75 விழுக்காடாக உயர்வு கண்டது. எனினும், இவ்வாண்டின் மூன்றாம் காலாண்டில் பணவீக்கம் இரண்டு விழுக்காடாக குறையுமென எதிர்ப்பார்க்கப்படுவதால், நிலைமை சீரடையும் என நம்பப்படுகிறது.

 Tags
last time

month

OPR

raised

this


சைட் சாடிக்கின்  கடப்பிதழை    வழங்குவதற்கு  தற்காலிகமாக   நீதிமன்றம்  அனுமதி

அடுத்த மாதம் நடைபெறவிருக்கும் இரண்டு அனைத்துலக மாநாடுகளில் பங்கேற்கவிருப்பதால் Syed Saddiq Syed Abdul Rahman – னுக்கு தாற்காலிகமாக அவரது கடப்பிதழை ஒப்படைப்பதற்கு கோலாலம்பூர் உயர் நீதிமன்றம் முன்வந்தது. Syed Saddiq – க்கின் விண்ணப்பத்திற்கு அரசு தரப்பு வழக்கறிஞர் ஆட்சேபம் தெரிவிக்காததால் மூடா கட்சியின் தலைவருமான அவரிடம் அந்த கடப்பிதழை ஒப்படைக்கும்படி நீதிபதி Azhar Abdul Hamid உத்தரவிட்டார்.

மே 1 ஆம் தேதி தொடங்கி சுவிட்சர்லாந்தில் ஐந்து நாட்களுக்கு நடைபெறும் போதைப் பொருட்கள் கொள்கை மீதான அனைத்துலக மாநாட்டிலும் பின்னர் மே மாதம் 15ஆம் தேதி தொடங்கி 18ஆம் தேதிவரை தென்கொரியாவில் நடைபெறும் ஆசியான் தலைமைத்துவ மாநாட்டிலும் அவர் கலந்துகொள்கிறார்.

அந்த இரண்டு மாநாட்டிலும் கலந்துகொண்டுவிட்டு நாடு திரும்பிய பின் மே 20 ஆம் தேதிக்கு முன்னதாகவே இளைஞர் மற்றும் விளையாட்டுத்துறையின் முன்னாள் அமைச்சருமான Syed தமது கடப்பிதழை மீண்டும் நீதிமன்றத்தில் ஒப்படைக்க வேண்டும் என கேட்டுக்கொள்ளப்பட்டுள்ளார்.

 Tags
allows

court

of Syed

release

Saddiq’s passport

temporary


வெள்ளம்  பாதிக்கப்பட்ட  ஜோகூருக்கு  5 கோடி ரிங்கிட்  உடனடி உதவி  ; பிரதமர்

கோலாலம்பூர், மார்ச் 3 – இதுவரை இல்லாத அளவிற்கு மோசமான வெள்ளத்தால் பாதிக்கப்பட்டுள்ள ஜோகூர் மாநிலத்திற்கு உடனடி உதவியாக, அரசாங்கம் 5 கோடி ரிங்கிட் ஒதுக்கீட்டை அங்கீகரித்துள்ளது.

வெள்ளத்துக்குப் பின்னர் ஏற்பட்ட சேதங்களை சரிசெய்ய, அந்த ஒதுக்கீடு செய்யப்பட்டுள்ளதாக, பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

இதனிடையே, வெள்ளம் பாதிக்கப்பட்ட பகுதிகளை தாம் விரைவில் நேரடியாக பார்வையிடப் போவதாகவும் அவர் கூறினார்.

தற்போதைய நிலவரப்படி , ஜோகூரில் வெள்ளத்தால் பாதிக்கப்பட்டவர்களின் எண்ணிக்கை சற்று குறைந்துள்ளது. இன்று நண்பகல் மணி 12 வரை, வெள்ளத்தால் பாதிக்கப்பட்டவர்களின் எண்ணிக்கை 32, 719-ஆக பதிவாகியுள்ளது.

 Tags
an immediate allocation

for the Johor floods

of RM50 million

The PM passed


டத்தோ அப்துல் மாலிக்கின் பிறந்தநாள், 5000 இலவச பிரியாணி பொட்டலங்கள்

பெட்டாலிங் ஜெயா, ஆக 15 – பிரபல தொழிலதிபரும் சினிமா பட விநியோகிஸ்தருமான மாலிக் ஸ்டிரிம் நிறுவனத்தின் உரிமையாளர் டத்தோ அப்துல் மாலிக், தனது பிறந்தநாளை முன்னிட்டு 5000 இலவச பிரியாணி பொட்டலங்களை வழங்குகிறார்.

இதுகுறித்த அறிவிப்பு மாலிக் ஸ்டிரிம் மற்றும் அவருடைய இன்ஸ்தாகிராம் பக்கத்தில் பதிவிடப்பட்டுள்ளது.

நேற்று அவர் தனது 41வது பிறந்தநாளை கொண்டாடிய வேளை, ஆகஸ்டு 18ஆம் தேதி வரையில் இந்த பிரியாணி உணவுப் பொட்டலங்கள் வழங்கப்படவுள்ளதாகவும், அதனைப் பெற்றுக் கொள்ள கிள்ளான் வட்டாரத்தில் உள்ள ஆதரவற்றோர் இல்லம், முதியோர் இல்லம், அரசு சாரா இயக்கங்கள் போன்றவற்றை தங்களைத் தொடர்புக் கொள்ளும்படியும் அந்த பதிவில் கூறப்பட்டிருந்தது.

5000 தான் என அறிவிக்கப்பட்டிருந்தாலும், இணையம் வழி விண்ணப்பிக்கப்பட்ட கோரிக்கை 6000தை தாண்யிருப்பதால், அவர்களுக்கும் உணவு பொட்டலங்கள் வழங்கப்படவிருப்பதாகவும் அவரது அலுவலகத்தின் வணிக வியூக அதிகாரி அலேக்ஸ் கூறியுள்ளார்.

 Tags
5000 free food

birthday

Dato Abdul Malik


லோ சியு  ஹோங்கிற்கு காயம்  விளைவித்தார் முன்னாள் கணவர் முகமட்  நாகேஸ்வரன் மீது குற்றச்சாட்டு

கோலாலம்பூர், ஜூலை 10 – கடன் பிரச்சனை காரணமாக, கைகலப்பில் ஈடுபட்ட நான்கு ஆடவர்கள் கைது செய்யப்பட்டுள்ளனர்.

கைது செய்யப்பட்ட அனைவரும், 22 வயதுக்கும் 50 வயதுக்கும் இடைப்பட்டவர்கள். அவர்கள் ஒருவருக்கு ஒருவர் நன்கு அறிமுகமானவர்கள் என, பொந்தியான் மாவட்ட போலீஸ் தலைவர் சுப்ரிடெண்டன்  Mohammad Shofee Tayib தெரிவித்தார்.

அவர்களில் ஒருவர் கடனை கேட்க வந்த வேளை ; அவருக்கு உதவியாக வந்த இதர இரு ஆடவர்கள் கைகலப்பில் ஈடுபட்டது தொடக்க கட்ட விசாரணையில் தெரிய வந்துள்ளதாக, Mohammad Shofee சொன்னார்.

அந்த நான்கு உள்நாட்டு ஆடவர்களும் தற்சமயம் பொந்தியான் போலீஸ் தலைமையகத்தில் மேல் விசாரணைக்காக தடுத்து வைக்கப்பட்டுள்ளனர்.

முன்னதாக, தாமான் மெகா திடக்கழிவு நிலையத்திற்கு அருகில், நான்கு ஆடவர்கள் கைகலப்பில் ஈடுபடும் காட்சியும், அதனை பொதுமக்கள் சுற்றி நின்று வேடிக்கை பார்க்கும் காட்சியும் அடங்கிய காணொளி ஒன்று வைரலானது.

அந்த கைகலப்பின் போது, தாமான் மெகா, சிந்தெக் திடலில் FA கிண்ணக் காற்பந்தாட்டம் நடைபெற்றுக் கொண்டுந்ததாகவும் கூறப்படுகிறது.

குற்றம் நிரூபிக்கப்பட்டால், ஐந்தாண்டுகள் சிறைத் தண்டனை, அபராதம் அல்லது இரண்டுமே விதிக்கப்படலாம்.

 Tags
causing her grievous

charged

ex husband

hurt

Loh Siew Hong


எனது பதவிக் காலம் முடியும்வரை  கடைசி பிரதமராக  அன்வார் இருப்பார்  – பேரரசர்  நம்பிக்கை

கோலாலம்பூர், மே 13 – பேரரசர் என்ற முறையில் தமது பதவிக் காலம் முடிந்து பகாங் திரும்பும்வரை டத்தோஸ்ரீ அன்வார் இப்ராஹிம் கடைசி பிரதமராக இருப்பார் என அல் சுல்தான் அப்துல்லா நம்பிக்கை தெரிவித்தார். 15ஆவது நாடாளுமன்றத்தின் இரண்டாவது தவணைக் காலத்தின் முதலாவது கூட்டத்தை தொடக்கிவைத்து உரையாற்றியபோது தமது ஆட்சிக் காலத்தில் ஏற்பட்ட அரசியல் நெருங்கடியையும் அவர் நினைவுறுத்தினார். அந்த நெருக்கடியினால் நாடு நான்கு வெவ்வேறு பிரதமர்களை கண்டது. நான் எனது பதவி தவணைக் காலத்தை முடித்து பகாங் திரும்புவதற்கு முன் 10 ஆவது பிரதமர்தான் தாம் நியமித்த கடைசி பிரதமராக இருக்க வேண்டும் என மன்ப்பூர்வமாக விரும்புவதாக அல் சுல்தான் அப்துல்லா தெரிவித்தார்.

 Tags
hopes that Anwar

leaving for Pahang

PM before

The Agong

will be the last


அரச அமைப்பை  சிறுமைப்படுத்திய  இருவர் கைது

கோலாலம்பூர் , ஏப் 14 – அரச அமைப்பு , சமயம் மற்றும் இனம் தொடர்பான விவகாரங்களை சம்பந்தப்படுத்தி சிறுமைப்படுத்திய இரண்டு ஆடவர்கள் வெவ்வேறு நடவடிக்கையின்போது கைது செய்யப்பட்டனர். முகநூல் மூலமாக அரச அமைப்பை சிறுமைப்படுத்தியதன் தொடர்பில் 42 வயது ஆடவர் பஹாங், தெமர்லோவில் கைது செய்யப்பட்தாக புக்கிட் அமான் போலீஸ் செயலாளர் Datukj Noorsiah Mohd Saaduddin தெரிவித்தார். விசாரணைக்கு உதவியாக இரண்டு நாட்களுக்கு அவர் தடுத்து வைக்கப்பட்டுள்ளார் . அரச அமைப்பை பொதுமக்கள் மதிக்க வேண்டும் என அவர் ஆலோசனை தெரிவித்தார். அந்த அமைப்பை சிறுமைப்படுத்தும் வகையில் அறிக்கை வெளியிடுவோர் மீது கடுமையான நடவடிக்கை எடுக்கப்படும் என Noorsiah எச்சரித்தார்.

 Tags
for insulting

royalty

Two nabbed


ஜோகூரின்  புதிய இளைஞர் ஆலோசகராக கைரி நியமனம்  -ஜோகூர் பட்டத்து இளவரசர் அறிவிப்பு

கோலாலம்பூர், ஜன 29 – ரெம்பாவ் நாடாளுமன்ற தொகுதியின் முன்னாள் உறுப்பினரான கைரி ஜமாலுடின் அம்னோவிலிருந்து நீக்கப்பப்பட்ட ஒரு நாளுக்கு பின்னர் அவரை ஜோகூரின் புதிய இளைஞர் ஆலோசகராக ஜோகூர் பட்டத்து இளவரசர் Tunku Ismail Sultan Ibrahim நியமித்துள்ளார். Tunku Ismail தமது Instagram மில் இரண்டு செய்திகளை பதிவிட்டுள்ளார். அந்த இரண்டிலும் கைரியுடன் தமது புகைப்படத்தையும் அவர் பதிவிட்டுள்ளார். அவற்றில் ஒன்றில் இளைஞர் விளையாட்டுத்துறையின் முன்னாள் அமைச்சரான கைரி ஜமாலுடின் ஜோகூர் இளைஞர் ஆலோசகராக பங்காற்றுவார் என பதிவிட்டுள்ளார்.

“Future JDTFC CEO and Johor Youth adviser @khairyjamaluddin”.என அந்த புகைப்படத்திற்கு விளக்கம் தெரிவிவித்திருக்கிறார். இதற்கு பதில் அளிக்கும் வகையில் ஒரு கதவு மூடினால் ,மற்றொன்று திறக்கும், வாழ்வாதாரம் இறைவனின் கையில் என்ற என்ற வார்ததைகளை கைரி பதிவிட்டுள்ளார். Tunku Ismail’ பதிவிட்ட இரண்டாவது செய்திக்கான படத்தில் d “JDTFC club president and Johor Youth adviser” என்று குறிப்பிட்டுள்ளார். மாநிலத்திலுள்ள அனைத்து இளஞர் நடவடிக்கைகளுக்கும் தலைவராக Tunku Ismail லை 2020 ஆம் ஆண்டு ஜோகூர்

Sultan Ibrahim Sultan Iskandar நியமித்திருந்தார்.

 Tags
announces

as new Johor Youth adviser

khairy

TMJ


மீண்டும்  பேட்மிண்டன்  விளையாட்டிற்கு  திரும்புகிறார்   லீ ஷி ஜியா

கோலாலம்பூர், ஜூன் 30 – பேட்மிண்டன் விளையாட்டிலிருந்து தற்காலிகமாக ஓய்வு பெறுவதாக அண்மையில் அறிவித்திருந்த நாட்டின் முன்னணி பேட்மிண்டன் விளையாட்டாளரான லீ ஷி ஜியா (Lee Zii Jia) மீண்டும் அனைத்துலக பேட்மிண்டன் போட்டிகளில் பங்கேற்பதற்கு முடிவு செய்துள்ளார். ஜூலை 18ஆம் தேதி முதல் 22 ஆம் தேதிவரை நடைபெறும் கொரிய பொது து பேட்மிண்டன் போட்டி மற்றும் ஜூலை 25 முதல் 30ஆம் தேதிவரை நடைபெறும் ஜப்பான் பொது பேட்மிண்டன் போட்டியிலும் Lee zii Jia பங்கேற்கவிருக்கிறார். மலேசிய பேட்மிண்டன் ரசிகர்களுக்கு மகிழ்ச்சியை அளிக்கும் இந்த செய்தியை Lee Zii Jia யாவின் புதிய பயிற்சியாளராக நியமிக்கப்பட்ட Wong Tat Meng உறுதிப்படுத்தினார்.

 Tags
against former charge in korea

can expect

Lee Zii Jia

trickly opener


ஈப்போ செபாஸ்தியர்  கலைக்கூடத்தின் தொடக்க கால  கட்டிடம்   இன்று மூடப்பட்டது

ஈப்போ, ஜூலை 17 – ஈப்போவில் செயல் பட்டு வரும் ஈப்போ செபாஸ்தியர் கலைக் கூட்டத்தின் தொடக்க கால கட்டிடம் இன்று மூடப்பட்டது. அமலாக்க அதிகாரிகள் இந்த நடவடிக்கையை மேற்கொண்டனர் .கிராமிய நடனம் உட்பட இந்தியர்கள் சம்பந்தப்பட்ட நடன கலை சேவை கடந்த 33 ஆண்டு காலமாக செபாஸ்தியர் கலைக் கூடம் மேற்கொண்டு வருகிறது. அவர்கள் அந்த சேவையை மேற் கொள்ள புந்தோங் , ஜாலான் சுங்கை பாரி வழியில் உள்ள அரசாங்க குடியிருப்புக்கு கடந்த 2009 ஆம் ஆண்டு விண்ணப்பம் செய்யப்பட்டது.அன்று பேரா மாநில ம.இ.காவின் தலைவராக இருந்த டான்ஸ்ரீ சு. வீரசிங்கம் வழங்கிய ஆதரவினால் அந்த குடியிருப்பு பெறப்பட்டது.

அதில் இந்தக் கலைக் கூடத்தின் சேவை தொடரப்பட்டது. அந்த கட்டடத்திற்கு மாதம் 200 ரிங்கிட் வழங்கவேண்டும் என்று அமலாக்க அலுவலகம் கேட்டுக்கொண்டதற்கு இணங்க நாங்களும் இந்ந வாடகை பணத்தை செலுத்தி வந்துள்ளோம். இதற்கிடையில் சில காரணங்களுக்காக வாடகை பணத்தை செலுத்தா தவறியதால் ,கடந்த 1-7-2023 இல் இரண்டு வாரங்களுக்குள் அந்த கட்டத்தை வீட்டை காலி செய்யும்படி நில அலுவலகம் நோட்டீஸ் பிறப்பித்திருந்தது. அந்த சமயத்தில் தாம் இந்தியாவிற்கு சென்றிருந்ததாகவும் நேற்று முன் தினம் தாயகம் திரும்பியதாகவும் செபாஸ்தியர் கலைக் கூடத்தின் இயக்குனர் இருதயம் செபாஸ்தியார் தெரிவித்தார். இன்று ஜாலான் சுங்கை பாரி வழியில் உள்ள அந்ந கலைக் கூடத்தில் முன் திரண்ட போலீஸ், நில அலுவலகம் , மாநில அரசாங்க செயலக அமலாக்க திரண்டிருந்தனர். வேறு வழியின்றி வீட்டில் இருந்த கலைப் பொருட்கள் யாவையும் செபஸ்தியர் வெளியேற்றினார்.

இந்த விவகாரம் தொடர்பாக புந்தோங் வட்டார மக்கள் பிரதிநிதிகளிடம் தகவல் தெரிவிக்கப்பட்டது. குறுகிய காலமாக உள்ளதால் உடனடி நடவடிக்கை எடுக்கவில்லை என்று அவர்கள் கூறியதாக இருதயம் செபாஸ்தியர் தெரிவித்தார்.

 Tags
Initial term building Closed yesterday

Ipoh Sebastiar

of the art gallery


ஜூன் 23ஆம் தேதி சிலாங்கூர் சட்டமன்றம் கலைப்பு- சுல்தான் ஒப்புதல்

கிள்ளான், ஜூன் 19- மாநிலத் தேர்தலை நடத்துவதற்கு வழி விடும் வகையில் வரும் ஜூன் மாதம் 23ஆம் தேதி மாநில சட்டமன்றத்தைக் கலைப்பதற்கு மேன்மை தங்கிய சிலாங்கூர் சுல்தான் ஷராபுடின் இட்ரிஸ் ஷா அல்ஹாஜ் ஒப்புதல் அளித்துள்ளார்.

இங்குள்ள இஸ்தான ஆலம் ஷா, அரச மண்டபத்தில் இன்று காலை நடைபெற்ற மாநில சட்டமன்றக் கலைப்பு தொடர்பான அறிவிப்பு நிகழ்வில் மேன்மை தங்கிய சுல்தானின் தனிச் செயலாளர் டத்தோ முகமது முனிர் பானி இதனைத் தெரிவித்தார்.

இந்த நிகழ்வில் 14வது சட்டமன்றத்தைக் கலைப்பது தொடர்பான பிரகடனத்தில் சுல்தான் கையெழுத்திட்டார். முன்னதாக, மாநில சட்டமன்றத்தைக் கலைப்பதற்கான ஒப்புதலைப் பெறுவதற்காக மந்திரி பெசார் டத்தோஸ்ரீ அமிருடின் ஷாரி மேன்மை தங்கிய சுல்தானை சந்தித்தார். இந்த நிகழ்வில் ராஜா மூடா தெங்கு அமிர் ஷா, மாநில சட்டமன்ற சபாநாயகர் இங் சுயி லிம், மாநில அரசு செயலாளர் டத்தோ ஹரிஸ் காசிம் மற்றும் சிலாங்கூர் அரச மன்ற பேராளர்கள் கலந்து கொண்டனர்.

 Tags
23 June

DUN

Selangor Bubar


ம.இ.கா தலைமையக புது கட்டிட அடிக்கல் நாட்டு விழா மூவின பிரார்த்தனை;  குற்ற அம்சம் எதுவும் நிகழவில்லை – போலிஸ்

கோலாலம்பூர், ஆக 27 – ம.இ.கா தலைமையகத்தில் கடந்த ஆகஸ்டு 21ஆம் திகதி நிகழ்ந்த புது கட்டிட அடிக்கல் நாட்டு விழாவில் இந்து முறைப்படி பூஜை, இஸ்லாமிய மற்றும் கிருஸ்துவ சமயப்படி பிரார்த்தனை என மூவின நம்பிக்கைப்படி நடத்தப்பட்ட வழிப்பாட்டில் குற்ற அம்சம் எதுவும் நிகழவில்லை என போலிஸ் கூறியுள்ளது.

சமூக ஊடகத்தில் நேரலையாக ஒளிப்பரப்பபட்ட அந்த நிகழ்வில் குற்ற அம்சம் எதனையும் எங்கள் தரப்பு கண்டுபிடிக்கவில்லை என புக்கிட் அமானின் குற்றவியல் துறையின் தலைவராக புதிதாக நியமனம் செய்யப்பட்ட டத்தோ ஶ்ரீ முகமட் சுஹாய்லி முகமட் சாய்ன் தெரிவித்தார்.

இருப்பினும், இது குறித்து மேலும் விசாரணை செய்யப்படும். இதில் குற்ற அம்சம் இல்லை, மேலும் சமய விவகாரம் மட்டுமே இதில் அடங்கியுள்ளதால் ஜாவி அமைப்பு மேல் விசாரனையை மேற்கொள்ளும் எனவும் அவர் கூறியுள்ளார்.

 Tags
at MIC's groundbreaking ceremony

Multi-racial prayers

not a criminal offence


பண்டைய மாயன் கோவிலின் படிக்கட்டில் ஏறிய சுற்றுப் பயணி தாக்கப்பட்டார்

மெக்சிகோ , ஜன 31 -மெக்சிகோவில், 24.99 மீட்டர் உயரத்தில் இராட்சத பிரமிட்டில் அமைந்திருக்கும் பண்டைய மாயன் கோவிலில் நுழைவதற்காக அதன் படிக்கட்டில் ஏறிய போலந்து நாட்டு சுற்றுப் பயணி ஒருவர் தடி கொண்டு தாக்கப்பட்டார்.

அவ்வாடவரை இரு பாதுகாவலர்கள் தடை விதிக்கப்பட்ட படிக்கட்டிலிருந்து கீழே அழைத்து வரும் காட்சியும், அவரை சூழந்து நின்ற மக்கள் கூட்டத்தில் இருந்த ஒருவன் தடி கொண்டு தாக்கும் காட்சியும் இடம் பெற்றுள்ள காணொளி சமூக ஊடகங்களில் வைரலாகியுள்ளது.

12 மணி நேரத்திற்கும் கூடுதலாக தடுத்து வைக்கப்பட்டிருந்த அந்த சுற்றுப் பயணிக்கு, ஐயாயிரம் பேசோ அபராதம் விதிக்கப்பட்டது.

கடந்தாண்டு நவம்பர் மாதம் இதே போல மாயன் கோவிலின் படிக்கட்டுகளில் ஏற முயன்ற உள்நாட்டு பெண் ஒருவரும் குடிநீர் போத்தல்களை கொண்டு தாக்கப்பட்டார் என்பது குறிப்பிடத்தக்கது.


மெர்டேக்கா 118 கோபுரத்தில் அத்துமீறி ஏறிய ரஷ்ய பெண் அனுபவத்தை  பகிர்ந்து கொண்டுள்ளார்

அண்மையில், தலைநரிலுள்ள மெர்டேக்கா 118 வானுயர் கோபுரத்தில் அத்துமீறி ஏறி சர்ச்சையை ஏற்படுத்திய ரஷ்ய பெண் ட்விட்டர் பதிவு வாயிலாக தமது அனுபவத்தை பகிர்ந்து கொண்டுள்ளார். யாரும் அறியாமல் எவ்வாறு அந்த கோபுரத்தில் ஏறியது உட்பட தமது முழு பயணம் குறித்தும் Angela Nikolau எனும் அப்பெண் அந்த பதிவில் விளக்கியுள்ளார். அதோடு, ஏழு வினாடி காணொளி ஒன்றும், சில புகைப்படங்களும் அந்த பதிவில் இணைக்கப்பட்டுள்ளது.

மெர்டேக்கா 188 கோபுரத்தை முதல் முறையாக பார்த்த போதே ஈர்க்கப்பட்டதாக கூறிய Angela, அக்கோபுரத்தை முழுமையாக கண்காணிக்கவும், ஆராயவும், அதன் எதிர்புறத்திலுள்ள, அடுக்குமாடி குடியிருப்பில் குடியேறியதாக பதிவிட்டுள்ளார். நகரின் மையப் பகுதியில் கம்பீரமாக வீற்றிருக்கும் அந்த கோபுரம் குறித்த தவல்களை திரட்ட சில வாரங்கள் ஆனதாகவும் Angela குறிப்பிட்டுள்ளார். யாரும் அடையாளம் கண்டுவிடாமல் இருக்க, சம்பந்தப்பட்ட கட்டடத்தின் பணியாளரை போல உடை அணிந்து கொண்டு, முதலில் கட்டடத்தின் 32-வது மாடி வரையில் அவர் சென்றுள்ளார்.

எனினும், அதீத வெப்பம் மற்றும் பணியாளர்களின் வருகையால், அவர் அங்குள்ள காண்கிரீட் பெட்டி ஒன்றில் 24 மணி நேரத்திற்கும் கூடுதலாக மாட்டிக் கொண்டதாக கூறியுள்ளார். அதனால், கால் வழிக்கும், உடல் சோர்வுக்கும் இலக்கான அவர், பணியாளர்கள் அங்கிருந்து அகன்றதும், கோபுரத்தின் உச்சி நோக்கி முன்னேறியுள்ளார். அந்த 53 மாடி உயரம் கொண்ட கட்டடத்தின் உச்சிலை அடைந்த போது, பிரமிக்கத்தக்க அழகை தாம் கண்டதாகவும் Angela குறிப்பிட்டுள்ளார்.

 Tags
Experience

Merdeka 118

Russian

shares

tower

trespassing

woman


முதலை தாக்கியது  12 வயது  சிறுவன் மரணம்

கோத்தா கினபாலு, மே 23 – சபாவில் சண்டகான், Pulau Semangat Payau வில் முதலையினால் தாக்கப்பட்ட 12 வயது சிறுவன் மரணம் அடைந்தான். இந்த தகவலை அறிந்தவுடன சண்டகான் தீயணைப்பு மற்றும் மீட்புத்துறையின் அதிகாரிகள் உடனடியாக சம்பவம் நிகழ்ந்த இடத்திற்கு அனுப்பிவைக்கப்பட்டதோடு அந்த சிறுவனை தேடும் நடவடிக்கையில் ஈடுபட்டனர். சம்பவம் நிகழ்ந்த இடத்திலிருந்து 2 கிலோமீட்டர் தொலைவில் மலேசிய கடல் பாதுகாப்பு அமலாக்க நிறுவனத்தின் அதிகாரிகள் அந்த சிறுவனின் உடலை கண்டுப்பிடித்தனர். அச்சிறுவனின் உடல் பின்னர் போலீஸிடம் ஒப்படைக்கப்பட்டது. அண்மையக் காலமாக சபாவிலுள்ள கடற்கரைப் பகுதிகளிலும் முதலைகள் நடமாட்டம் அதிகமாக காணப்படுகின்றன. கடந்த ஆண்டு டிசம்பர் மாதம் கடலோரங்களில் முதலை காணப்படும் சம்பவங்கள் குறித்து சபா வனவிலங்குத்துறை 30 புகார்களை பெற்றது.

 Tags
12 Year old

crocodile

in sandakan

killed by


ஓயென், கேபிரா இணை ; சுற்றுப் பயணிகளின் எண்ணிக்கையை 40 விழுக்காடாக அதிகரிக்க செய்துள்ளன

கோலாலம்பூர், ஆகஸ்ட்டு 22 – இவ்வாண்டு ஜனவரி தொடங்கி ஜூலை மாதம் வரையில், ஜூ நெகாரா வனவிலங்கு பூங்காவிற்கு, மூன்று லட்சத்து 32 ஆயிரத்து 635 சுற்றுப் பயணிகள் வருகை புரிந்துள்ளனர்.

கடந்தாண்டு அதே காலகட்டத்தில் பதிவுச் செய்யப்பட்ட ஒரு லட்சத்து 97 ஆயிரத்து 386 பேரைக் காட்டிலும், அந்த எண்ணிக்கை 40 விழுக்காடு அதிகமாகும் என, ஜூ நெகாராவின் துணைத் தலைவர் ரோஸ்லி ரஹ்மாட் அஹ்மாட் லானா தெரிவித்தார்.

மிக அதிகமாக, கடந்த ஜூலையில் 58 ஆயிரத்து 63 பேர் ஜூ நெகாராவுக்கு வருகை புரிந்தனர்.

ஜூ நெகாராவில் அறிமுகம் கண்டிருக்கும் பல்வேறு நிகழ்ச்சிகளுடன், ஓயென், கேப்ரா இணையும் சுற்றுப் பயணிகளை கவர்ந்திழுக்கும் அம்சங்களாக கருதப்படுவதாக ரோஸ்லி சொன்னார்.

கடந்த மூன்றாண்டுகளுக்கும் மேலாக, இணை பிரியாத நட்புடன் வளம் வரும் அந்த விலங்குகளை காண்பதில், மக்கள் அதிகம் ஆர்வம் காட்டுகின்றனர்.

வெகு நாட்களுக்கு பின்னர், தனது பிள்ளைகளுடன், அந்த விலங்குகளின் அரிய நட்பை காணும் வாய்ப்பு கிடைத்தது குறித்து, 36 வயது ஏ.நித்தியா மகிழ்ச்சி தெரிவித்தார்.

அவரைப் போலவே, உள்நாட்டு – வெளிநாட்டு சுற்றுப் பயணிகள் பலர், ஒன்றாக வலம் வரும் ஓயென், கேபிரா இணையை கண்டு களிக்க வேண்டும் என்பதற்காகவே ஜூ நெகாராவிற்கு வருகை புரிந்ததாக கூறியுள்ளனர்.

 Tags
Capybara lonjak bilangan pengunjung Zoo Negara

Gandingan Oyen

sehingga 40 peratus


தைப்பூசத்துக்காக பொலிவு பெற்று வரும் பத்துமலை  முருகன் திருத்தலம்

கோலாலம்பூர் , ஜன 12 – அடுத்த மாதம் பிப்ரவரி ஐந்தாம் தேதி நடைபெறும் தைப்பூச திருவிழாவை முன்னிட்டு, பத்துமலை முருகன் திருத்தல பகுதியில் கடைகளை போடுவதற்கான அனுமதி இவ்வாரம் ஞாயிற்றுக்கிழமை ஜனவரி 15 – ஆம் தேதி தொடங்கி வழங்கப்படும்.

எனினும் , கடந்த காலங்களை காட்டிலும் இவ்வாண்டு குறைவான கடைகளே போடப்படுமென , கோலாலம்பூர் ஶ்ரீ மகா மாரியம்மன் தேவஸ்தானத் தலைவர் டான் ஶ்ரீ நடராஜா கூறியிருக்கின்றார்.

இதனிடையே, தைப்பூசத்திற்கான வழிபாட்டு நேரங்கள் கட்டுபடுத்தப்பட்டிருப்பதாக அண்மையில் வெளியாகி இருக்கும் தகவல் உண்மை இல்லை என அவர் வணக்கம் மலேசியாவிடம் தெரிவித்தார்.

மாறாக, கோவிட் தொற்று பரவல் காரணமாக சுகாதார அமைச்சிலிருந்து கொடுக்கப்படகூடிய SOPகளை பின்பற்றி பாதுகாப்பு அம்சங்களை முன்னிறுத்தி பக்தர்களுக்காக வழிபாட்டு முறைகளும் வசதிகளும் ஏற்பாடு செய்யப்பட்டிருப்பதாக அவர் கூறினார்.

இவ்வேளையில், தைப்பூசத்தை வரவேற்கும் வகையில் ஆலய பராமரிப்பு பணிகள் தற்போது மேற்கொள்ளப்பட்டு வருவதாகவும் அவர் கூறினார்.

ஆலயம் பொலிவுடன் காட்சியளிக்க குகை ஆலயத்துக்கான படிகட்டுகளுக்கு மறுவர்ணம் பூசப்பட்டு வருவதாக நடராஜா கூறினார்.

 Tags
Thaipusam preparation


80 ஆண்டுகளாக மூளையில் ஊசியுடன் வாழ்ந்து வரும் ரஷிய மூதாட்டி

மோஸ்கோ, அக் 7 – 80 ஆண்டுகளாக மூளையில் ஊசியுடன் வாழ்ந்து வருகிறார் ரஷிய மூதாட்டி ஒருவர்.

ஸ்கேன் மூலம் இதைக் கண்டுபிடித்துள்ளனர் மருத்துவர்கள். இருப்பினும், அந்த ஊசி ஆபத்தான நிலையில் இல்லை என அவர்கள் கூறியுள்ளனர்.

1943-ஆம் ஆண்டில் இரண்டால் உலகப் போரின் போது பிறந்தவர் அம்மூதாட்டி. உயிரைக் காப்பாற்றிக் கொள்வதில் பெரும் சிரமத்தை எதிர்நோக்கிய காலக்கட்டம் அது. உணவுப் பஞ்சம்.

எனவே, அச்சமயத்தில் அம்மூதாட்டியின் பெற்றோர் வேறு வழியின்றி உணவில் ஊசியை வைத்து குழந்தையாக இருந்தபோது அம்மூதாட்டிக் கொடுத்திருக்கலாம் என மருத்துவர்கள் கணித்துள்ளனர்.

இந்நிலையில், அந்த ஊசியை வெளியே எடுப்பது மூதாட்டியின் உயிருக்கு ஆபத்தை ஏற்படுத்தலாம் என்பதால், அதனை வெளியே எடுக்க வேண்டாம் என மருத்துவர்கள் முடிவெடுத்துள்ளனர். இருப்பினும், அவரின் நிலையைத் தொடர்ந்து கண்காணித்து வருவார்கள் என கூறப்பட்டுள்ளது.

 Tags
80 tahun

Hidup

jarum

otak


நாடாளுமன்ற உறுப்பினர்கள், சுகாதார பரிசோதனை மேற்கொள்வது கட்டாயமாக்கப்பட வேண்டும் ; கூறுகிறார் மக்களவைத் தலைவர்

கோலாலம்பூர், செப்டம்பர் 13 – நாடாளுமன்ற உறுப்பினர்கள் சுகாதார பரிசோதனை செய்துக் கொள்வது, கட்டாயமாக்கப்பட வேண்டுமென, மக்களவைத் தலைவர் டான் ஸ்ரீ ஜொஹாரி அப்துல் கூறியுள்ளார்.

நாடாளுமன்ற உறுப்பினர்களின் உடல்நிலை சீராக இருப்பதை உறுதிச் செய்ய, அவர்களுக்கு வழக்கமான சுகாதார பரிசோதனைகளை மேற்கொள்ள வேண்டுமென, சுகாதார அமைச்சுக்கு முன் வைக்கப்பட்டிருக்கும் பரிந்துரை தொடர்பில், ஜொஹாரி அவ்வாறு கருத்துரைத்தார்.

நாடாளுமன்றத்திற்கு உள்ளேயும், வெளியிலும், நாடாளுமன்ற உறுப்பினர்கள் உடல் நிலை குறித்து தாம் மிகுந்த அக்கறைக் கொண்டுள்ளதாக ஜொஹாரி குறிப்பிட்டார்.

அதனால், அவர்கள் கட்டாயம் சுகாதார பரிசோதனை செய்துக் கொள்ளும் கடிதங்கள் நேற்றைய நாடாளுமன்ற கூட்டத்தின் போது வழங்கப்பட்டதையும் அவர் சுட்டிக் காட்டினார்.

அதோடு, அக்டோபர் 31-ஆம் தேதிக்குள் அந்த மருத்துவப் பரிசோதனை முடிவுகள் திரும்ப ஒப்படைக்கப்பட்டு விட வேண்டும் என்றாரவர்.

கடந்த 15 ஆண்டுகளில், உடல்நிலை காரணமாக சுமார் 11 நாடாளுமன்ற உறுப்பினர்கள் சரிந்ததை தாம் கண்கூடாக காண நேர்ந்ததாகவும், அதனால் உடல்நிலையில் கூடுதல் கவனம் செலுத்துமாறும் ஜொஹாரி கேட்டுக் கொண்டார்.

 Tags
health check-up

mandatory

members of Parliament

Speaker

undergo


KLIA விமான நிலையத்தில் ‘அடாவடியாக’ நடந்து கொண்ட அமைச்சர் வைரல் ; சீன பயணியை காப்பற்ற முயன்றாரா?

கோலாலம்பூர் விமான நிலையத்தில், பயணிகள் வந்திறங்கும் பகுதியில் அத்துமீறி நுழைந்து அமைச்சர் ஒருவர் “அடாவடியாக” நடந்து கொள்ளும் காணொளி ஒன்று வைரலாகியுள்ளது.

குடிநுழைவுத் துறை அதிகாரிகளால் தடுத்து நிறுத்தப்பட்ட சீன பயணி ஒருவருக்கு உதவ அவர் அவ்வாறு செய்ததாக கூறப்படுகிறது.

நேற்று மாலை அச்சம்பவம் நிகழ்ந்ததாக கூறப்படுகிறது.

கோலாலம்பூர் விமான நிலையத்தில், பயணிகள் வந்திறங்கும் பகுதியில், பாதுகாப்பு அனுமதி இன்றி அத்துமீறு நுழைந்த அவர், அமைச்சருக்கான தமது அதிகாரத்தை சுட்டிக்காட்டி, அங்கு பணியில் இருந்த உதவி போலீஸ் அதிகாரியையும், குடிநுழைவு அதிகாரிகளையும் திட்டியதாகவும் கூறப்படுகிறது.

சம்பந்தப்பட்ட அமைச்சர், கோலாலம்பூர் அனைத்துலக விமான நிலையத்தில், அதுபோல அத்துமீறி நடத்து கொள்வது இது மூன்றாவது முறையெனவும் கூறப்படுகிறது.

அச்சம்பவம் தொடர்பில் விரைவில் அறிக்கை ஒன்று வெளியிடப்படுமென குடிநுழைவுத் துறை கூறியுள்ளது.

 Tags
cuba 'selamatkan' pelawat China

didakwa buat kecoh di KLIA

ditahan Imigresen

Tular menteri


ஆசிய   ஸ்குவாஸ்  போட்டி  சிவசங்கரி இறுதியாட்டத்திற்கு தேர்வு

ஹங்காங் , ஜூன் 10 – ஹங்காங்கில் நடைபெற்றுவரும் ஆசிய ஸ்குவாஸ் போட்டியில் மலேசியாவின் முன்னணி ஸ்குவாஸ் வீராங்கனையான சிவசங்கரி சுப்ரமணியம் இறுதியாட்டத்திற்கு தகுதி பெற்றார். 24 வயதுடைய எஸ்.சிவசங்கரி அரையிறுதி ஆட்டத்தில் ஜப்பானின் Satomi Watanabe யை

11-9.14-12, 11-8 என்ற புள்ளிக் கணக்கில் வீழ்த்தி இறுதியாட்டத்திற்கு தகுதி பெற்றார். இன்று நடைபெறும் இறுதியாட்டத்தில் சிவசங்கரி Chan Sin Yukனுடன் மோதுவார்.

இதனிடையே ஆண்கள் ஒற்றையர் பிரிவில் இறுதியாட்டத்திற்கு தகுதி பெற்ற மலேசியாவின் Ng Eain Yow இந்தியாவின் வேலவன் செந்தில் குமாருடன் மோதுவார். நேற்று நடைபெற்ற அரையிறுதியாட்டத்தில் 25 வயதுடைய Ng Eain Yow 11-5, 11-8. 12-10 என்ற புள்ளிக் கணக்கில் ஹங்காங்கில் Henry Leung கை வீழ்த்தினார். வேலவன் செந்தில்குமார் மற்றொரு அரையிறுதி ஆட்டத்தில்

11-4. 11-6, 8-11 .11-7 என்ற புள்ளிக் கணக்கில் மலேசியாவின் Ivan Yuen னை வென்றார்.

 Tags
finals

Sivasangari

squash


கெந்திங் மலையில் சுற்றுலா வேன் விபத்து ; 8-வது நபர்  மரணம்

கோலாலம்பூர், பிப் 11 – கெந்திங் மலையில், சுற்றுலா வேன் விபத்துக்குள்ளான சம்பவத்தில், மேலும் ஒருவர் உயிரிழந்திருப்பதை அடுத்து, மொத்த மரண எண்ணிக்கை 8-ஆக உயர்ந்துள்ளது.

கோலாலம்பூர் மருத்துவமனையில் சிகிச்சை பெற்று வந்த 73 வயது Chew Chong Beh என்பவர் உயிரிழந்திருப்பதாக, பகாங் போலீஸ் தலைமை ஆணையர் Datuk Seri Ramli Mohammed Yoosuf தெரிவித்தார்.

அந்த விபத்தில் உயிர்பிழைத்த மேலும் நால்வர் கோலாலம்பூர் மருத்துவமனையிலும், மேலும் ஒருவர் தெமர்லோ மருத்துவமனையிலும் சிகிச்சை பெற்று வருகின்றனர். ஆறாவது நபர் வீடு திரும்ப அனுமதிக்கப்பட்டதாக Ramli தெரிவித்தார்.

 Tags
another victim dies

Genting van crash


செல்வந்தருக்கு சொந்தமான சிறுத்தை கூண்டிலிருந்து தப்பியதால் பரபரப்பு

பாக்கிஸ்தான் தலைநகர் இஸ்லாமாபாட்டில், கூண்டிலிருந்து தப்பிய சிறுத்தையால் மக்கள் பீதியடைந்தனர். எனினும், ஆறு மணி நேரத்திற்கு பின்னர் அது பிடிப்பட்டது.

குறைந்தது ஆறு பேரை தாக்கிய அந்த சிறுத்தையை, வனவிலங்கு பாதுகாப்பு துறை அதிகாரிகள் மயக்க மருந்தை செலுத்தி பிடித்ததாக கூறப்படுகிறது.

செல்வந்தர் ஒருவரின் வளர்ப்பு பிராணி என நம்பப்படும் அந்த சிறுத்தை, நகர சாலையில் சுற்றுத் திரியும் காணொளி ஒன்று வைரலாகியுள்ளது.

தற்சமயம் வனவிலங்கு பூங்காவில் வைக்கப்பட்டுள்ள அந்த சிறுத்தையின் உரிமையாளரை போலீசார் அடையாளம் கண்டு வருகின்றனர்.

 Tags
from the cage

leopard escaped

The rich man's


ஐயாயிரம் ரிங்கிட் கொடுக்க மறுத்த கணவர் ; கத்தியை காட்டி மிரட்டிய மனைவி கைது

அம்பாங், ஜூலை 25 – தாமான் தாசிக் தம்பஹான் குடியிருப்பு பகுதியிலுள்ள, வீடொன்றில், கணவனுடன் ஏற்பட்ட கருத்து வேறுபாடு காரணமாக அவரை கத்தியை காட்டி மிரட்டியதாக நம்பப்படும் இந்தோனேசிய பெண் ஒருவர் கைதுச் செய்யப்பட்டார்.

இம்மாதம் ஆறாம் தேதி, அதிகாலை மணி ஆறு வாக்கில், சொந்த ஊருக்கு திருப்ப அப்பெண் ஐயாயிரம் ரிங்கிட் பணத்தை கேட்டுள்ளார்.

எனினும், அவ்வளவு பணம் தம்மிடம் இல்லை என கணவர் கூறியதால், சினமடைந்த அந்த 34 வயது பெண் கத்தியை காட்டி வாயை குடைந்து விடுவேன் என கணவரை மிரட்டியுள்ளார்.

அச்சம்பவம் தொடர்பில், அதே நாள் அந்த 48 வயது ஆடவர் செய்த போலீஸ் புகாரை தொடர்ந்து, நேற்றிரவு மணி ஒன்பது வாக்கில் அப்பெண் கைது செய்யப்பட்டதை, அம்பாங் ஜெயா போலீஸ் தலைவர் அசிஸ்டன் கமிஸ்னர் முஹமட் அசாம் இஸ்மாயில் உறுதிப்படுத்தினார்.

சம்பந்தப்பட்ட பெண்ணுக்கு எதிராக பழைய குற்றப்பதிவு எதுவும் இல்லை. அதோடு அவர் போதைப் பொருள் உட்கொள்ளவில்லை என்பதும் சிறுநீர் பரிசோதனையில் தெரிய வந்துள்ளது.

அப்பெண் இவ்வாரம் வியாழக்கிழமை வரையில் விசாரணைக்காக நான்கு நாட்கள் தடுத்து வைக்கப்பட்டுள்ளார்.

 Tags
tak beri RM5000

Wanita acu pisau pada suami


சபா சட்டமன்றத்தில் புங் மொக்தார்  எதிர்க்கட்சி   வரிசையில்  அமர்ந்தார்

சபா சட்டமன்றத்தின் சிறப்புக் கூட்டம் இன்று கூடியபோது தேசிய முன்னணி உறுப்பினர்களில் பெரும்பாலோர் எதிர்க்கட்சி வரிசையில் அமரும் வகையில் அதன் இருக்கைகள் ஏற்பாடு செய்யப்பட்டன. சபா தேசிய முன்னணி மற்றும் அம்னோவின் தலைவர் புங் மொக்கதார் ரடின் எதிர்க்கட்சி வரிசையில் அமர்ந்தார்.

அம்னோவின் 5 சட்டமன்ற உறுப்பினர்களை தவிர இதர சட்டமன்ற உறுப்பினர்களும் எதிர்க்கட்சி வரிசையில் அமர்வதற்கான ஏற்பாடுகள் செய்யப்பட்டிருந்தன. KDM, வாரிசான் கட்சி ஆகிய சட்டமன்ற உறுப்பினர்கள் எதிர்க்கட்சி வரிசையில் அமர்ந்திருந்தனர். அம்னோ பேராளர் மாநாடு நடைபெறவிருப்பதால் அம்னோவின் பெரும்பாலான சட்டமன்ற உறுப்பினர்கள் கோலாலம்பூருக்கு சென்றுவிட்டதாக புங் மொக்தார் தெரிவித்தார்.

முதமைச்சர் Hajiji Noor – ரை பதவியிலிருந்து வெளியேற்றும் முயற்சியில் தோல்வி கண்ட புங் மொக்தார் இன்னமும் மாநில துணை முதலமைச்சராக இருந்து வருகிறார். அதே வேளையில் Hajiji Noor ரை பதவி நீக்கும் முயற்சிக்கு ஆதரவு தெரிவிக்காத அம்னோவின் ஐந்து நாடாளுமன்ற உறுப்பினர்கள் தொடர்ந்து அரசாங்க சட்டமன்ற உறுப்பினர்களின் வரிசையில் அமர்ந்திருந்தனர்.

 Tags
BN

bung

Now

opposition bloc

reps

Sabah assembly


பிரேசிலில்  கடும் மழையுடன் கூடிய புயல்  – 50 பேர் மரணம்

சல் பவ்லோ, பிப் 24 – பிரேசிலில் கடும் மழை மற்றும் புயல் ஏற்படுத்திய பாதிப்பினால் 50 பேர் மாண்டனர். 38 பேர் காணவில்லை என அறிவிக்கப்பட்டுள்ள நிலையில் 3,000 த்திற்கும் மேற்பட்டோர் வீடுகளிலிருந்து வெளியேற்றப்பட்டனர். சவ் பவ்லோ மாநிலத்தில் 24 மணி நேரம் தொடர்ச்சியாக பெய்த மழையினால் பல இடங்களில் நிலச்சரிவு மற்றும் மோசமான வெள்ளப் பேரிடரினால் மக்கள் பெரும் பாதிப்புக்கு உள்ளாகினர். கரையோரப் பகுதிகளில் வெள்ள நிலைமை மோசம் அடைந்ததால் கடற்படை கப்பல்களின் மூலம் மக்கள் வெளியேற்றப்பட்டனர். அடுத்தசில நாட்களில் பிரேசிலில் மேலும் கடுமையாக மழை பெய்யும் என எச்சரிக்கப்பட்டுள்ளது.

 Tags
Brazil downpours

dead as rescue

leave at least 50

ship arrives


ATM பணப்பட்டுவாடா இயந்திரத்தை உடைத்து கொள்ளையிட முயன்ற போதைப் பித்தன் கைது

திரங்கானு, ஜெர்தேவில், போதைப் பொருள் வாங்க பணம் இல்லாததால், வங்கி ஒன்றின் பணப்பட்டுவாடா இயந்திரத்தை உடைத்து கொள்ளையிட முயன்ற ஆடவன் ஒருவன் கைதுச் செய்யப்பட்டான்.

நேற்று மாலை மணி 6.30 வாக்கில், வங்கியில் எச்சரிக்கை ஒலி அடித்ததை அடுத்து, வங்கி நிர்வாகத்திடமிருந்து அவசர அழைப்பு கிடைத்ததாக, பெசூட் மாவட்ட போலீஸ் தலைவர் சுப்ரிடெண்டன் அப்துல் ரோசாக் முஹமட் தெரிவித்தார்.

சம்பந்தப்பட்ட ஆடவன் பணப்பட்டுவாடா இயந்திரத்தின் முகப்பை உடைத்துவிட்ட போதிலும், அதிலிருந்த பணத்தை எடுக்காமல் ஓடி விட்டதை, வங்கி தரப்பினர் உறுதிப்படுத்தினர்.

அந்த 42 வயது ஆடவன் இன்று காலை கம்போங் புக்கிட் ரம்புதானில் கைதுச் செய்யப்பட்டு விசாரணைக்காக தடுத்து வைக்கப்பட்டுள்ளான்.

 Tags
addict

Desperate

fails

in Jertih

into ATM

to break


3 மாநிலங்களில்  அடுக்குமாடி  வீடுகளில்  புகுந்து  கொள்ளையிடும் கும்பல் முறியடிப்பு

மலாக்கா , மார்ச் 24 – மலாக்கா, சிலாங்கூர், கோலாலம்பூர் ஆகிய இடங்களில் அடுக்குமாடி வீடுகளில் புகுந்து கொள்ளையில் ஈடுபட்டு வந்த ஒரு பெண் உட்பட நால்வர் கொண்ட கும்பல் பிடிப்பட்டனர். 34 முதல் 51 வயதுடைய இரண்டு சந்தேகப் பேர்வழிகள் கோலாலம்பூரிலும் மற்றொரு ஆடவரும் , பெண்ணும் சிலாங்கூரிலும் மு கைது செய்யப்பட்டதாக மலாக்கா மாநில போலீஸ் தலைவர் Christopher Patit தெரிவித்தார். Klebang கிலுள்ள ஆடம்பர அடுக்குமாடியில் புகுந்து ரொக்கம் மற்றும் 50,000 ரிங்கிட் நகைகளையும் கொள்ளையடித்ததைத் தொடர்ந்து அந்த கும்பலைச் சேர்ந்தவர்கள் அடுத்தடுத்து பிடிபட்டதாக Christopher தெரிவித்தார். அவர்களிடமிருந்து விலை உயர்ந்து கைக் கடிகாரங்கள், கைப் பை, கை தொலைபேசிகள் , இரண்டு வாகனங்கள், ஆகியவவையும் பறிமுதல் செய்யப்பட்டதாக Christopher தெரிவித்தார்.

 Tags
Apartment condominium

break-up syndicate

busted

in 3 states


மக்களவை கூட்டத் தொடர் ; ஏப்ரல் நான்காம் தேதி வரை நீட்டிக்கப்பட்டுள்ளது

மக்களவைக் கூட்டத் தொடர் மேலும் இரு நாட்களுக்கு நீட்டிக்கப்பட்டுள்ளதால், முழு அமர்வின் கால அவகாசம் 31 நாட்களாக அதிகரிக்கப்பட்டுள்ளது.

அதன் வாயிலாக, முன்பு மார்ச் 30-ஆம் தேதியுடன் நிறைவடையவிருந்த மக்களவைக் கூட்டம், தற்போது ஏப்ரல் நான்காம் தேதி வரை நீட்டிக்கப்பட்டுள்ளது.

சட்ட மசோதாக்களையும், திட்டங்களையும் தாக்கல் செய்யவும், அவற்றை அங்கீகரிக்கவும் அந்த கால நீட்டிப்பு வழிகோலுமென, மக்களவைத் தலைவர் டத்தோ ஜொஹாரி அப்துல் தெரிவித்தார்.

பிரமரின் அனுமதியோடு மக்களவை கூட்டம் நீட்டிக்கப்பட்டுள்ளதையும் அவர் சுட்டிக் காட்டினார்.

 Tags
Dewan rakyat

extended

sitting

until April 4


புகுஷிமா மீன் மாதிரிகள் ; ஐநா ஆய்வாளர்கள் சோதனை

இவாக்கி, அக்டோபர் 19 – ஜப்பான், புகுஷிமா (Fukushima) அணுமின் ஆலைக்கு அருகிலுள்ள, மீன் சந்தையிலிருந்து, ஐநா ஆய்வாளர்கள் இன்று மாதிரிகளை சேகரித்தனர்.

கடந்த ஆகஸ்ட்டில், அந்த அணுமின் ஆலையிலிருந்து, கழிவுநீர் கடலில் விடப்பட்டு வருவதை தொடர்ந்து, ஜப்பானிய கடல் பகுதியில் பிடிக்கப்படும் மீன்கள் மாதிரி சோதனைக்கு உட்படுத்தப்படுகின்றன.

புகுஷிமா அணுமின் ஆலையிலிருந்து கழிவு நீர் வெளியேற்றம் தொடங்கியதிலிருந்து, ஜப்பானிய கடல் உணவு இறக்குமதிக்கு, சீனாவும், ரஷ்யாவும் தடை விதித்துள்ளன.

எனினும், கடலில் விடப்படும் கழிவு நீர் பாதுகாப்பானது எனவும், அதனால் எந்த ஒரு ஆபத்தும் நேராது எனவும் ஜப்பான் தொடர்ந்து தற்காத்து பேசி வரும் வேளை ; அதனை, IAEA – அனைத்துலக அணுசக்தி நிறுவனமும் ஆதரித்து வருகிறது.

2011-ஆம் ஆண்டு, ஜப்பானை உலுக்கிய இரட்டை பேரிடர்களில், புகுஷிமா அணுமின் ஆலை மோசமாக சேதமடைந்தது. உலகை உலுக்கிய மிக மோசமான அணுசக்தி பேரவழிவாக அது கருதப்படுகிறது.

அப்பொழுது தொடங்கி, அந்த ஆலையிலிருந்து சேமித்து வைக்கப்பட்டு வந்த, 540 ஒலிம்பிக் நீச்சல் குளங்களை நிரப்பும் அளவு கொண்ட நீர், தற்போது கட்டங் கட்டமாக பசிபிக் பெருங்கடலில் விடப்படுகிறது.

 Tags
test Fukushima fish

UN inspectors


மந்திரிபுசார்  எங்களை  சந்திக்க  மறுப்பது ஏன்  பேரா விவசாயிகள் குமுறல்

ஈப்போ, மே 3 – பேரா மாநிலத்தில் மாநில மந்திரி புசார் டத்தோஸ்ரீ சராணி முகமட் தங்களை சந்திக்க மறுத்து வருவது பெரும் ஏமாற்றத்தை ஏற்படுத்தி வருவதாக விவசாயிகள் கவலைத் தெரிவித்தனர். சிம்மோர் வட்டாரத்தில் விவசாய நிலங்களை அழித்து விட்டு அங்கு மேம்பட்டு திட்டங்களை மேற்கொண்டுள்ள அரசாங்கத்தின் நடவடிக்கையை விவசாயிகள் எதிர்த்து வருகிறார்கள்.கடந்த இரண்டு காலமாக சிம்மோர் , கந்தான் எனும் இடத்தில் விவசாயம் செய்து வரும் விவசாயிகள் தொடர்ந்து நடத்தி வரும் போராட்டத்திற்கு எந்த பயனும் கிட்டவில்லை.

இந்த விவகாரம் தொடர்பாக இது வரை மாநில டத்தோஸ்ரீ சராணி முகமட்டை சந்தித்து விவசாயிகள் எதிர்நோக்கும் நிலவரங்கள் எடுத்துரைக்க இது வரை 20 கடிதங்களை வழங்கியும் இதுவரை அவரிடமிருந்து எந்த பதிலும் வரவில்லை என்று விவசாயிகள் நடவடிக்கை குழுத் தலைவரும் , சுங்கை சிப்புட் முன்னாள் நாடாளுமன்ற உறுப்பினருமான டாக்டர் ஜெயகுமார் கூறினார். நாட்டின் மேம்பாட்டு திட்டங்களை கொண்டு வருவதை நாங்கள் எதிர்க்க வில்லை மாறாக விவசாய நடவடிக்கைகளுக்கு ஆதரவை வழங்கவேண்டும் என்பதே எங்களின் கோரிக்கையாகும்.

 Tags
owner asks

perak agriculture farm

Refuse to meet us

Why perak menteri Besar


தற்காப்புப் படையில் பூமிபுத்ரா அல்லாதோர் 3 விழுக்காட்டினர் மட்டுமே இருக்கின்றனர் – தற்காப்பு அமைச்சர்

போர்ட்டிக்சன், செப் 24 – தற்போது நாட்டின் தற்காப்புப் படையில் பூமிபுத்ரா அல்லாதோர் சுமார் 3 விழுக்காட்டினர் மட்டுமே இருப்பதாகவும், இந்த எண்ணிக்கை மிகக் குறைவு எனவும் கூறியுள்ளார் தற்காப்பு அமைச்சர் டத்தோ ஶ்ரீ முகமட் ஹசான்.

நாட்டின் பாதுகாப்பை உறுதி செய்வதில், இனம் மதம் பாராமல் அனைவரின் கடமை என்பதால், பூமிபுத்ரா அல்லாதோர்களின் எண்ணிக்கை குறைவாக இருப்பது ஏற்றுக் கொள்ளப்பட முடியாது. பூமிபுத்ரா அல்லாதோர் மேலும் அதிகமானோர் தற்காப்பு படையில் இணைய வேண்டும் எனவும் முகமட் ஹசான் கேட்டுக் கொண்டுள்ளார்.

பூமிபுத்ரா அல்லாதோர்களை தற்காப்பு படையில் இணைக்க மேற்கொள்ளும் முயற்சிகளுக்கு பெற்றோர்களும் அரசு சாரா இயக்கங்களும் ஆதரவு வழங்க வேண்டும் என அமைச்சர் கோரிக்கை விடுத்தார்.

தற்போது பல்வேறான முயற்சிகள் மேற்கொள்ளப்பட்டாலும், இன்னமும் பூமிபுத்ரா அல்லாதோர்களின் எண்ணிக்கை குறைவாகவே இருக்கிறது. தற்போது 3 விழுக்காடாக இருக்கும் இவர்களின் எண்ணிக்கை 10 விழுக்காடு வரையில் உயர வேண்டும் எனவும் அவர் நம்பிக்கை தெரிவித்தார்.

போர்ட்டிக்சனில் உள்ள தற்காப்பு படையின் பயிற்சி மையத்தில் நடைப்பெற்ற இளம் வீரர் வீராங்கனைகளின் அணிவகுப்பில் கலந்துக் கொண்டப் பின் செய்தியாளர்களிடம் அவர் இத்தகவலை தெரிவித்தார்.

முன்பைவிட தற்காப்புப் படையில் ஊதியத் திட்டம் சிறப்பாக இருக்கிறது. எனவே இவர்கள் தற்காப்புப் படையில் இணைய ஊதியம் பற்றாக்குறை ஒரு பிரச்சனையாக இருக்க முடியாது என அமைச்சர் கூறினார்.

 Tags
Defence Ministry

to join the armed forces

wants more non-Bumiputera


வழிமறித்த காரை வெளியேற்றும்படி   கேட்டுக்கொண்ட  பெண்ணை   அவதூறாக   திட்டிய  ஆடவன்  கைது

கோலாலம்பூர், ஏப் 12 – நெகிரி செம்பிலான், போர்ட்டிக்சனில் காரை அகற்றும்படி கேட்டுக்கொண்ட பெண் ஒருவரை அவதூறாக திட்டிய 38 வயதுடைய ஆடவரை போலீசார் கைது செய்தனர். சமூக வலைத்தளங்களில் வைரலான அந்த சம்பவம் தொடர்பில் பாதிக்கப்பட்ட பெண் போலீசில் புகார் செய்ததைத் தொடர்ந்து நேற்று மால மணி 3.40 அளவில் அந்த ஆடவர் கைது செய்யப்பட்டதாக போர்ட்டிக்சன் போலீஸ் தலைவர் Aidi Sham Mohamad தெரிவித்தார். 1955 ஆம் ஆண்டின் சிறு குற்றங்கள் சட்டத்தின் 14ஆவது விதியின் கீழ் ஒழுங்கற்ற முறையில் நடந்துகொண்டதன் தொடர்பில் இந்த விவகாரம் குறித்து விசாரணை நடத்தப்பட்டு வருவதாக Aidi Sham வெளியிட்ட அறிக்கையில் குறிப்பிட்டுள்ளார்.

 Tags
after

at woman

hurling

man

nabbed

profanities


நாடாளுமன்ற  தொகுதிகளில்  35 விழுக்காடு  சபா – சராவா கொண்டிருப்பதை  அரசாங்கம்  ஆராயும்

கோலாலம்பூர், மார்ச் 29 – நாடாளுமன்ற தொகுதிகளில் 35 விழுக்காடு சபா மற்றும் சரவா கொண்டிருக்கும் பரிந்துரையை அரசாங்கம் ஆரயாவிருப்பதாக பிரதமர்துறையின் சட்ட மற்றும் இயங்கங்களுக்கான சீரமைப்பு அமைச்சர் Azalina Othman Said தெரிவித்துள்ளார்.

இது தொடர்பான ஆய்வு முழுமையடைந்ததும் அதனை அமைச்சரவை மதிப்பீடு செய்யும் என அவர் கூறினார் . இந்த விவகாரத்தில் கூட்டரசு அரசியலமைப்பு சட்டத்தில் திருத்தம் செய்யவேண்டியிருப்பதால் அந்த உத்தேச ஆய்விற்கு சில காலம் பிடிக்கக்கூடும் என அவர் சுட்டிக்காட்டினார்.

சபா மற்றும் சரவாவிற்கு 35 விழுக்காடு நாடாளுமன்ற தொகுதிகள் ஒதுக்கப்பட வேண்டும் என மலேசிய உடன்பாட்டில் தெரிவிக்கப்பட்டுள்ள அம்சம் நிறைவேற்றப்படுமா என பெலுரான் தொகுதி பெரிக்காத்தான நேசனல் நாடாளுமன்ற உறுப்பினர் Ronald Kiandee எழுப்பிய கேள்விக்கு எழுத்துப்பூர்வமாக தெரிவித்த பதிலில் Azalina இத்தகவலை வெளியிட்டார்.

 Tags
for Sabah and Sarawak

The government

the proposal of one

third of the seats

will study


சிறுவனுடனான சர்ச்சை வீடியோ ; மன்னிப்பு கோரினார் டாலாய் லாமா

திபெத்தின் ஆன்மீகத் தலைவர் டாலாய் லாமா, தம்மிடம் ஆசி பெற வந்த சிறுவன் ஒருவனிடம் நடந்து கொண்ட விதம் தொடர்பில் மன்னிப்புக் கோரியுள்ளார்.

குறிப்பாக, தமது செயல் புண்படுத்தும் வகையில் அமைந்திருந்தால், அதற்காக சம்பந்தப்பட்ட சிறுவனிடமும், அவரது குடும்பத்தாரிடமும் Dalai lama மன்னிப்புக் கோருவதாக அவரது உதவியாளர்கள் தெரிவித்தனர்.

87 வயது Dalai Lama, தம்மிடம் ஆசி பெற வந்த சிறுவனை பிடித்து நிறுத்தி முதலில் அவனது உதட்டில் முத்தமிட்டதோடு, தனது நாக்கை நீட்டி அதனை முத்தமிடுவாறு அச்சிறுவனை வலியுறுத்தும் காட்சிகள் அடங்கிய காணொளி ஒன்று சமூக ஊடகங்களில் பரவலாக பகிரப்பட்டு பெரும் சர்ச்சையை ஏற்படுத்தியது.

இவ்வாண்டு பிப்ரவரி மாதம் 28-ஆம் தேதி, டரம்சாலாவிலுள்ள, Dalai Lama-வின் கோவிலுக்கு, மாணவர்கள் சிலர் சுற்றுலா மேற்கொண்டிருந்த போது அச்சம்பவம் நிகழ்ந்ததாக கூறப்படுகிறது.

 Tags
apologized

boy video

Controversy with

The Dalai Lama


கலிபோர்னியாவில்  துப்பாக்கிச் சூடு  தாய் , குழந்தை உட்பட    6 பேர் மாண்டனர்

வாஷிங்டன், ஜன 17 – கலிபோர்னியாவில் துப்பாக்கி ஏந்திய இரு நபர்கள் விடியற்காலை 3.30 மணியவில் ஒரு வீட்டில் நடத்திய தாக்குதலில் ஒரு குழந்தை மற்றும் அதன் தாயார் உட்பட அறுவர் மாண்டனர். இந்த தாக்குதலுக்கு போதைப் பொருள் மற்றும் குண்டர் கும்பல் தகராறு காரணமாக இருக்கலாம் என போலீஸ் அதிகாரி Mike Bourdreaux தெரிவித்தார். அண்டை வீட்டுக்காரர் தகவல் கொடுத்ததைத் தொடர்ந்து சம்பவம் நிகழ்ந்த இடத்திற்கு போலீசார் வந்தனர். இந்த சம்பவத்தில் 17 வயது தாயும் அவரது ஆறு மாத குழந்தையும் தலையில் துப்பாக்கிச் சூட்டு காயத்திற்கு உள்ளானது துயரமான ஒன்று என போலீஸ் அதிகாரிகள் தெரிவித்தனர். அந்த வீட்டில் இருந்தவர்கள் உள்ளேயும் வெளியிலும் சிலர் இறந்து கிடந்தனர். அந்த சம்பவத்தில் வீட்டிற்கு உள்ளே இருந்த இருவர் உயிர் தப்பினர். ஒரு குடும்பத்தை மட்டுமே இலக்காகக் கொண்டு அந்த தாக்குதல் நடத்தப்பட்டதாக கூறப்பட்டது.

 Tags
6 killed

baby

california

shooting

teen mother


விரைவு பஸ்  கவிழ்ந்தது  இருவர் காயம்

கோப்பேங் , ஜன 3 – வடக்கு – தெற்கு நெடுஞ்சாலையின் கோப்பேங்கிற்கு அருகே

292 .7 –  ஆவது கிலோமீட்டரில் விரைவு பஸ் ஒன்று கவிழ்ந்ததில் இரண்டு நபர்கள் காயம் அடைந்தனர். பஸ் ஓட்டுநரும் அந்த பஸ்ஸில் இருந்த பெண் பயணியும் காயம் அடைந்தனர். இன்று விடியற்காலை மணி 5.41 அளவில் அந்த விபத்து நிகழ்ந்தது. விபத்து நிகழ்ந்தபோது அந்த பஸ்ஸில் மூவர் மட்டுமே இருந்தனர். மற்றொரு பயணி காயம் அடையவில்லை.

 Tags
accident

express bus


நீதித்துறையின் சுதந்திரத்தை மீறமாட்டேன்; பிரதமர் அன்வார் உறுதி

கோலாலம்பூர், அக் 19 – நீதித்துறையின் சுதந்திரத்தை தாம் தொடர்ந்து தற்காத்து வரப்போவதாக பிரதமர் டத்தோஸ்ரீ அன்வார் உறுதியளித்தார். துணைப்பிரதமர் ஸாஹிட் ஹமிடியை அண்மையில் குற்றச்சாட்டிலிருந்து விடுவிக்கப்படாமல் விடுதலை செய்யப்பட்ட விவகாரத்தில் தாம் கடுமையான குறைகூறலுக்கு உள்ளான போதிலும் நீதி பரிபாலனத்துறையின் சுதந்திரம் தொடர்ந்து நிலைநாட்டப்படும் என அன்வார் கூறினார். நீதிமன்ற நடைமுறை மற்றும் அதன் முடிவுகளில் கூட்டரசு அரசாங்கம் தலையிடுவதாக வதந்திகள் இருந்துவருவதை அவர் ஒப்புக் கொண்டார்.

இந்த குற்றச்சாட்டில் உண்மையில்லாவிட்டாலும் சமூக வளைத்தளங்களில் மீண்டும் மீண்டும் இந்த விவகாரம் எழுப்பப்படுவதை அன்வார் சுட்டிக்காட்டினார். ஆசியான் சட்ட சங்கம் மற்றும் ஆசியான் சட்ட மாநாட்டை தொடக்கி வைத்து உரையாற்றியபோது அவர் இதனை தெரிவித்தார். புனிதமான நீதித்துறையில் பிரதமர் என்ற முறையில் தாம் ஒரு அங்குலம்கூட மீறவில்லையென்றும் அவர் கூறினார்.

 Tags
badan kehakiman

ceroboh

kata PM

kebebasan

Saya tak akan


20 லட்சம் ரிங்கிட் உத்தரவாதத் தொகையில் விடுவிக்க  முஹிடினுக்கு அனுமதி

கோலாலம்பூர், மார்ச் 10 – 6 குற்றச்சாட்டுகளை எதிர்நோக்கியுள்ள டான் ஶ்ரீ முஹிடின் யாசின் , 20 லட்சம் ரிங்கிட் உத்தரவாதத் தொகையில் விடுவிக்க,கோலாலம்பூர் Sesyen நீதிமன்றம் அனுமதி அளித்தது.

மேலும் இரு நபர் உத்தரவாத்தில் விடுவிக்க அனுமதியளித்த நீதிபதி Azura Alwi , வழக்கு முடிவுறும் வரை அந்த முன்னாள் பிரதமர் தமது அனைத்துலக கடப்பிதழை ஒப்படைக்கும்படியும் உத்தரவிட்டார்.

23 கோடியே 25 லட்சம் ரிங்கிட் தொகையை உட்படுத்திய அதிகார முறைகேடு தொடர்பில் நான்கு குற்றச்சாட்டுகளையும், சட்டவிரோத நடவடிக்கையின் மூலமாக 1 கோடியே 95 லட்சம் ரிங்கிட் தொகையை பெற்றதாக இரு குற்றச்சாட்டுகளையும் எதிர்நோக்கியுள்ள முஹிடின் மீதான இந்த வழக்கு விசாரணை மே 26-ஆம் தேதி செவிமடுக்கப்படும்.

 Tags
bail of RM2 million

Muhyiddin was granted

on six charges


Chow Kit சந்தைக்கு வருகை புரிந்த ஜோகோவிக்கு உற்சாக வரவேற்பு வழங்கப்பட்டது

தலைநகர், ஜாலான் ராஜா அலாங்கிலுள்ள, பிரபல செள கிட் சந்தைக்கு வருகை புரிந்த, இந்தோனேசிய அதிபர் ஜோகோ விடோவோவிற்கு உற்சாக வரவேற்பு வழங்கப்பட்டது.

ஜோகோவி என அனைவராலும் அன்பாக அழைக்கப்படும் அவரை காண, இந்தோனேசியர்கள் பலர் அங்கு அதிகாலை தொடங்கி காத்திருந்தனர்.

அவர் சந்தைக்கு வருகை புரிந்த போது, செள கிட் மற்றும் கம்போங் பாரு பகுதியில் திரண்டிருந்த ஆயிரக்கணக்கான இந்தோனேசியர்கள், “பாக் ஜோகோவி” என கோஷமிட்டதோடு, அவருக்கு மரியாதை வழங்கும் விதமாக தங்கள் நாட்டுப்பண் பாடலையும் பாடினர்.

மலேசியாவுக்கு இரு நாள் பயணம் மேற்கொண்டிருக்கும் ஜோகோவி, பிரதமர் டத்தோ ஸ்ரீ அன்வார் இப்ராஹிம் உடன் இருக்க, தலைநகரில், இந்தோனேசியர்கள் அதிகம் வேலை செய்யும் பிரபல செள கிட் சந்தைக்கு வருகை புரிந்தார் என்பது குறிப்பிடத்தக்கது.

 Tags
Chow Kit Market

Jokowi

on his visit

received a warm welcome


ஒற்றுமை  அரசாங்கம்  வலுவாக இருக்கிறது – டத்தோஸ்ரீ அன்வார்

கூச்சிங், ஏப் 18 – முன்பைவிட ஒற்றுமை அரசாங்கம் இப்போது வலுவுடன் இருப்பதாக பக்காத்தான் ஹராப்பான் தலைவரும் பிரதமருமான டத்தோஸ்ரீ அன்வார் தெரிவித்திருக்கிறார். கூட்டரசு நிலையில் ஒற்றுமை அரசாங்கத்தில் இருந்தாலும் மாநிலத்தில் எதிர்க்கட்சியாக இருப்பது என்ற சரவா DAP யின் நிலையை தாம் மதிப்பதாகவும் அவர் கூறினார். நேற்று சரவா பக்காத்தான் ஹராப்பான் தலைவர்களுடம் நடத்தப்பட்ட சந்திப்பிக்குப் பின் அன்வார் இதனைத் தெரிவித்தார். 82 சட்டமன்ற இடங்களைக் கொண்ட சரவாக்கில் மாநில DAP இரண்டு இடங்களைக் கொண்டுள்ளது. இதனிடையே நடப்பு நடாளுமன்றத்தின் ஐந்து ஆணடு தவணை முடிவுறும் வரை அன்வாரின் தலைமைத்துவத்திற்கு மாநில பக்காத்தான் ஹராப்பான் தனது ஆதரவை வழங்ககும் என அந்த கூட்டணியின் சரவா மாநில தகவல் பிரிவு தலைவர் Abun Sui Anyit கூறினார்.

 Tags
as ever

government

is as strong

Pakatan

PM Anwar

tells Sarawak

unity


மக்காவ் மோசடி கும்பலிடம்  விரிவுரையாளர்  ரி.ம 1.3 மில்லியன் ஏமாந்தார்

ஜோகூர் பாரு, ஜன 9 – Iskandar Puteri – யைச் சேர்ந்த பெண் விரிவுரையாளர் ஒருவர் Macau மோசடிக் கும்பலிடம் 1.3 மில்லியன் ரிங்கிட்டை ஏமாந்திருக்கிறார். சபாவில் போலி கோவிட் -19 விவகாரத்தில் அந்த விரிவுரையாளர் சம்பந்தப்பட்டுள்ளார் என கூறி அவரை மோசடிக் கும்பல் ஏமாற்றி பணத்தை மோசடி செய்துள்ளது.

கடந்த ஆண்டு அக்டோபர் 17 – ஆம் தேதி மற்றும் நவம்பர் 25 – ஆம் தேதிக்கிடையே தமது வங்கிக் கணக்கிலுள்ள பணம் அனைத்தும் மாயமானதை அறிந்து அந்த விரிவுரையாளர் இது குறித்து போலீஸில் புகார் செய்துள்ளார்

 Tags
Lecturer

Loses

macau scam

RM 1.3 mil

syndicate

Varsity


இந்தியாவில்   சீக்கிய பிரிவினைவாதிகளில் 112 பேர் கைது

புதுடில்லி, மார்ச் 20 – சீக்கிய பிரிவினைவாதிகளுக்கு எதிராக இந்திய அரசாங்கம் மேற்கொண்ட நடவடிக்கையில் 112 பேர் கைது செய்யப்பட்டனர். அதோடு பஞ்சாப் மாநிலம் முழுமைக்குமான கை தொலைபேசி இணையச் சேவையையும் அதிகாரிகள் நேற்று ரத்துச் செய்தனர். சனிக்கிழமை தொடங்கி சீக்கிய பிரிவினைவாதிகளுக்கு எதிராக எடுக்கப்பட்ட நடவடிக்கையின் ஒரு பகுதியாக பிரிவினைவாதிகள் பெரிய அளவில் கைது செய்யப்பட்டதாக அதிகாரிகள் தெரிவித்தனர். இதனிடையே லண்டனில் இந்திய தூதரக வளாகத்தில் புகுந்து சீக்கிய பிரிவினைவாதிகள் சேதப்படுத்தியதை தொடர்ந்து புதுடில்லியில் பிரிட்டிஷ் தூதரகத்தின் உயர் அதிகாரியை அழைத்து அவரிடம் இந்தியா ஆட்சி குறிப்பை வழங்கியது.

 Tags
112 people

arrest

for Sikh

in Manhunt

india

separatist


முகமூடி  அணிந்த  நால்வர்  வீட்டிற்குள்  புகுந்து  கொள்ளையிடும்  காணொளி  வைரலானது

கிள்ளான், மார்ச் 3 – கிள்ளான் , தாமான் ஸ்ரீ அன்டலாசில் ஒருவரின் வீட்டில் பாராங் கத்தியுடன் முகமூடி அணிந்த நான்கு இந்திய ஆடவர்கள் கொள்ளை முயற்சியின்போது அவ்வீட்டிலுள்ள வயதான பெண்மணியை முரட்டுத்தனமாக தள்ளிவிடும் காணொளி சமூக வலைத்தளத்தில் வைரலானது . நல்லவேளையாக கீழே விழுந்த அந்த பெண்மணி காயம் அடையவில்லை . நேற்று காலையில் நடைபெற்ற அந்த கொள்ளை சம்பவத்தினபோது நகை மற்றும் ரொக்கப் பணத்துடன் அந்த சந்தேகப் பேர்வழிகள் WNC 1704 என் பதிவைக் கொண்ட புரோட்டோன் பெர்டானா காரில் தப்பிச் சென்றனர். இச்சம்பவம் குறித்து பாதிக்கப்பட்டவரின் குடும்ப உறுப்பினர் போலீசில் புகார் செய்துள்ளதாக தெரிகிறது. கிள்ளான் வட்டாரத்திலுள்ள வீடமைப்பு பகுதிகளில் அண்மைய காலமாக அடிக்கடி நடைபெற்றுவரும் இத்தகைய கொள்ளைச் சம்பவங்களால் வீட்டில் தனியாக இருக்கும் குறிப்பாக வயதானவர்கள் மற்றும் பெண்கள் பெரும் அச்சத்திற்கு உள்ளாகியுள்ளனர்.

 Tags
Armed Robbery

in Klang